text:
NGANIRE NA PADIRI YOHANI NDORIMANA F. Rudakemwa
Igice cya 2
IBYA NDORIMANA SI AMATEKA, NI ICENGEZAMATWARA
Muvandimwe Padiri Yohani Ndorimana,
- UKOMYE URUSYO AKOMA N’INGASIRE
Ikibazo cyo mu Rwanda si Abahutu, ikibazo ni Interahamwe. Kandi Abahutu bose si Interahamwe. Ikibazo si Abatutsi, ikibazo ni imburagasani z’Inyenzi-Inkontanyi. Kandi Abatutsi bose si Inkotanyi. Mu mateka ya vuba aha y’Urwanda, Interahamwe zishe Abatutsi benshi zitaretse n’Abahutu. Ariko rero, Inkotanyi nazo zishe Abahutu benshi b’inzirakarengane, zitaretse n’Abatutsi bamwe na bamwe. Niba utabizi, amateka ya vuba aha y’Urwanda yarakwihishe. Niba ubizi, ariko ukabyirengagiza nkana, ibyawe si amateka, ni icengezamatwara. Iyo rero ukomeza kwisararanga uvuga ngo Inkotanyi ntawe zishe cg. ngo abo zishe bose bari babikwiye kuberako bari Interahamwe, uba utera iyahararutswe. Nanone kubera ko ibyawe ari icengezamatwara, wifuza ko bose bakwikiriza iyo uteye; utabikoze ukamwitirira ingengabitekerezo ya jenoside, akaba akwiye gutukwa, kumeneshwa, gufungwa ndetse no gupfa. Njye rero, mbona FPR yari ikwiye kwunamura icumu, umunyarwanda wese w’inzirakarengane agahabwa uburenganzira bwe busesuye.
umunyarwanda wese wishe akabihanirwa cg. se akababarirwa.
- ABASANGIYE DUKE BITANA IBISAMBO
Iyo uvuga iringaniza, ukwumva yagirango ni intwaro ya kirimbuzi yahimbwe na Perezida Geregori Kayibanda, ariko igakoreshwa cyane n’uwamusimbuye, Yuvenali Habyarimana, dore ko we yari n’umusirikari. Nyamara wagenze amahanga. Uzi ko iringaniza riba mu bihugu byinshi cyane. Niba utabizi, ni ukuvuga ko amateka yakwihishe. Niba ubizi, ariko ukirinda kubivuga, ugatuma abasoma ibyo wanditse bakeka ko iringaniza riba mu Rwanda gusa, ibyawe si amateka, ni icengezamatwara n’amarangamutima. Ku byerekeranye n’iringaniza, ibintu ni 3 : 1. Hari aho ritaba. Mu ngeri zose, imyanya igahabwa abarusha abandi ubushobozi. 2. Hari aho riba, rikagira amategeko arigenga, ku buryo ntawe usigarana ipfunwe. 3. Hari aho ritaba na busa, uri ku ngoma akiharira byose, akabisangira n’abe n’inshuti ze; abandi bakarumanga. Ni ko byari bimeze mu Rwanda igihe cya gihake, ni ko byakomeje kumera igihe “gikolonize” ije kwiyongera kuri gihake. Ababirebera hafi bavuga ko ariko byongeye kumera mu Rwanda kuva muri 1994 kugeza ubu. Niba utabizi, ni ukuvuga ko amateka y’Urwanda yakwihishe. Niba ubizi, ariko ukirinda kubivuga, ibyawe si amateka, ni icengezamatwara n’amarangamutima.
- AHO KWICA GITERA, WAKWICA IKIBIMUTERA
Ndahamya ko nta Munyarwanda uvukana kamere yo kwanga undi Munyarwanda badahuje ubwoko. Ikintu cyose kigira imvano. Ingoma ya Habyarimana yakoze iringaniza kuko we n’abafasha be ba hafi bahamyaga ko kuri Repubulika ya mbere, ndetse no mu gihe cya gihe cya gikolonize na gihake, amajyaruguru y’u Rwanda yaba yararyamiwe. Ntiyari agamije kugirira neza amajyaruguru y’u Rwanda gusa, ahubwo yahamyaga ko iringaniza ryagirira akamaro n’utundi turere tw’u Rwanda twasigaye inyuma, twaba dutuwe n’Abahutu, Abatutsi cyangwa Abatwa. Igitekerezo nticyari kibi, ahubwo uburyo cyashyizwe mu bikorwa ni bwo bwateye ibibazo. Si Abatutsi gusa babangamiwe n’iryo ringaniza, ahubwo n’Abahutu benshi ryabadindije. Muri komini mvukamo, hari ubwo umubare w’abana barangije amashuri abanza bagomba kujya mu yisumbuye utarengaga 5. “Umugabo «nyamugabo» anyagiranwa n’abandi, ngo njye naboze ? Ku byerekeye iringaniza ry’amoko, Abatutsi bajye bibuka aho Habyarimana yabakuye muri 1973, uretse ko ababizi bahamya ko ari nawe wari wahabashyize (ndacyabikoraho ubushakashatsi). Kandi rero n’ubwo iringaniza ryaba ryababangamiye mu mashuri, muri Leta, mu bigo bya Leta no mu byo Leta ifitemo uruhare; ntibazibagirwe na rimwe ko Habyarimana yabahaye rugari mu bucuruzi, mu bushoramari, mu nganda, muri za ambasade, mu miryango itagengwa na za Leta (ONG mu magambo ahinnye y’igifaransa). Ubu rero si ko bimeze mu Rwanda. Abahutu barahezwa ahantu hose. Nta n’iringaniza rikiriho. Ibintu bimeze nk’uko byari bimeze mu Burundi kuva bwikukira kugera mu w’1995. Ubu mu Rwanda byongeye kumera nk’uko byari bimeze igihe cya gihake na gikolonize. Ibyo niba utabizi, ni ukuvuga ko amateka y’Urwanda yakwihishe. Niba ubizi, ariko ukirinda kubivuga, ibyawe si amateka, ni icengezamatwara n’amarangamutima.
Naho icyatumye muri repubulika ya mbere batekereza iby’iringaniza ni uko igihe cya gihake Abahutu nta burenganzira namba bagiraga, kandi bikaba byarakomeje no ku ngoma ya gikolonize. Irebere nawe iyi mibare : Ubusanzwe mu Rwanda, Abahutu ni nka 85%, Abatutsi 14%, Abatwa 1%. Nyamara mu w’1956 ku bantu 31 bari bagize Inama Nkuru y’Igihugu, Umuhutu yari umwe gusa. Mbere y’ivugururwa ryo mu w’1926 u Rwanda rwari rugabanijemo Intara (district). Nta Muhutu washoboraga kuba umutware w’Intara. Munsi y’Intara hari Ibikingi. Nta Muhutu watwaraga igikingi, usibye bake cyane basabwaga kubanza kwihakana ubuhutu; babyemera, bakabyerekana bibasira abandi Bahutu bene wabo.
Ese kuki mu Rwanda hahoraga amapfa kabone n’igihe Abanyarwanda bari bake? Imwe mu mpamvu ni uko Abatware b’Abatutsi bari barikubiye igice kinini cy’ubutaka, bakagihindura urwuri rwi’inka zabo. N’ibishanga bari barabyigaruriye, kugirango inka zabo zijye zirishamo mu cyi. Ibyo kandi ntibyababuzaga kujya kuragira (konesha babizi neza kandi babishaka) mu myaka no mu bikorera by’Abahutu. Hanyuma kubera ko umuntu adashobora gutungwa n’ikiremve, inyama cg. amata gusa, biraraga no mu duke Abahutu bejeje, bakatubambura. Kujya gukorera Abatware (kubahingira, kuvoma, kubaka inkike, kurarira, guheka, gutumwa, kuragira,…) ntibanaguhembe, byatwaraga Abahutu iminsi 3 kuri 5 yari igize icyumweru cya Gihanga. Ibyo byose, n’ubwo Major Declerck w’Umubirigi yashyizeho itegeko ribica mu w’1917, byarakomeje kugera mu w’1959. Ndabizi, ubwo uransubiza ngo “ariko Abatutsi bose ntibari abatware”.Yego, ariko ibyo ntibyabuzaga Umututsi wo mu rwego rwo hasi gusuzugura Umuhutu uwo ari wese. Uwo Mututsi kandi yajyaga gukeza mwene wabo w’Umutware, bagasangira ibyo yambuye Abahutu. Byongeye kandi, umugaragu w’Umututsi yakoreshwaga imirimo yoroheje nko gutwara inkono y’itabi no gukama; naho uw’Umuhutu yakoraga imirimo ivunanye nko kurara izamu, guheka, kuvoma, n’ibindi. Kuvuga ukuntu Abatutsi barenganyaga Abahutu ku ngoma ya gihake, kuvuga ukuntu bakomeje kubarenganya bafatanije n’Abazungu ku ngoma ya gikolonize byafata umwanya muremure cyane. Reka uyu munsi mpinire ku by’amashuri.
Mbere y’uko amashuri uko tuyazi ubu yaduka mu Rwanda, hari ibyo bitaga “Amatorero”. Ayo matorero yajyagamo abana b’Abatutsi, bakayiteguriramo kuzaba ingabo n’abatware nka babandi twavugaga mu kanya, basimbura ba se. Mu kwiga kumasha, cyane cyane ku ngoma ya Rwabugiri, hari igihe bitorezaga ku Bahutu. Amashuri, uko tuyazi ubu mu Rwanda, yazanywe n’Abadage, ari nabo babanje gukoloniza u Rwanda. Hanyuma yaje gukomezwa n’Ababiligi bayashinze Abamisiyoneri baba Abagatolika, Abaporo cg. Abadiventi. Kugeza mu w’1959, muri ayo mashuri, nta ringaniza ryarimo. Harimo irondakoko ribi cyane ryibasiraga Abahutu, irondakoko ryarutaga iryo mu Afurika y’Epfo igihe cya ya politiki y’ivanguramoko ryitwaga “apartheid”. Nko muri Kigali, hari igihe mu kigo kimwe, ku bana bari mu kigero kimwe, byari bibujijwe kwicaza hamwe ab’Abahutu n’ab’Abatutsi. Mu kigo kimwe, bakabubakira amashuri atandukanye. Igihe abana b’Abatutsi bari kwiga igifaransa n’imibare, ab’Abahutu bakaba bari kwiga indirimbo. Isomo ry’ibidukikije (sciences naturelles) ryari ngombwa mu mashuri y’Abatutsi ryashoboraga kuvanwaho (facultatif) mu mashuri y’Abahutu. I Save ho, bahaga abana b’Abahutu konji, kugirango abarimu bashobore kwita kub’Abatutsi. I Kansi, abana b’Abatutsi bari bafite amasomo yo gukora mu biro, ayo gupima imihanda n’imirima abana b’Abahutu batagiraga. Iyo kubaka amashuri abangikanye ariko atandukanye byabaga byananiranye, abana bake cyane b’Abatutsi bigaga mu gitondo; ab’Abahutu benshi cyane bakiga ikigoroba. Ni uko byagendaga nk’i Muramba ya Gisenyi.
Iryo vangura ry’amoko rikabije ryarakomezaga no mu mashuri yisumbuye. Urugero rubyerekana ni Urwunge rw’Amashuri (Groupe scolaire) i Butare. Rwatangiye kubakwa mu w’1927, rutahwa mu w’1932; ariko rwari rugenewe abana b’Abatutsi gusa mu mashami yarwo yose ari yo : ubuhinzi, ubworozi, gufasha abaganga, gukora mu biro (administration), n’ubusokereteri (secrétariat). Amashuri yisumbuye yakiraga abana atavanguye yari Seminari ntoya gusa. Mu iseminari nkuru yo, byari ibindi. Ubusaseridoti bwari ubw’imfura, kimwe n’ubufurere n’ububikira. Ni uko ugira utya, ukumva ngo Balitazari Bicamumpaka yari umufurere w’umuyozefiti; Yozefu Habyarimana Gitera, Geregori Kayibanda, Anastazi Makuza, Aloyizi Munyangaju n’abandi benshi bize mu Nyakibanda; ariko ntibageraga ku ubupadiri. Barabirukanaga. Ibintu byose byari iby’imfura. Ngaho rero aho igitekerezo cy’iringaniza cyavuye u Rwanda rumaze gusubirana ubwigenge. Rishobora kuba ryarakozwe nabi, cg. bikaba byabindi ngo “Kirya abandi, cyo bajya kukirya kikishaririza”, cg. se ngo “umugabo mbwa anyagiranwa n’abandi ngo «njye naboze»”; ibyo ari byo byose, “Aho kwica Gitera, wakwica ikibimutera”.
Ndabizi, ubwo uransubiza ngo : “Ibyo si Abatutsi babikoze, ni Abazungu babitegekaga”. None se wigeze wumva hari umutware ugira ati : “Oya rwose, Umuhutu ni umuvandimwe wanjye, sinjya kumukoresha imirimo y’agahato no kumukubita ibiboko, aha ngo ni Umu zungu ubintegetse”. Ubu se nje, nkagutikura ingumi mu jisho, iyo ngumi yabura kukubabaza kubera ko ari undi unyohereje kuyigutera? Wigeze wumva se ku ngoma ya gikolonize hari Umutware ubwira Abazungu ati : “Abatwa n’Abahutu ni abavandimwe bacu, mureke dusangire ibyiza by’urwatubyaye”? Ibyo hari aho wigeze ubyumva? Nyamara, ndaguha ibimenyetso byerekana ko igihe cyose Abahutu basabye kugira uruhare ku byiza by’igihugu cyabo, Abatware b’Abatutsi babirwanyije bivuye inyuma. Yewe, uribuka amabaruwa 2 y’Abagaragu bakuru b’ibwami yo kuwa 17 no kuwa 18 Giurasi 1958, babwira Inama Nkuru y’Igihugu ko “Abahutu nta burenganzira na bumwe bafite ku masambu yo mu Rwanda kubera ko ari ingaruzwamuheto kuva ku ngoma ya Ruganzu”? Yewe, uribuka muri 1926, Ababirigi bifuzaga ko gihake yagabanuka. Bafata Abatware b’ingabo, babagira Abashefu; bafata Abatware b’umukenke n’ab’ubutaka, babagira Abasurushefu. Nyamara ibyo ntibyabujije abo bashefu n’abasurushefu gufata umushahara bahabwaga n’Ababirigi bataretse gukomeza kunyunyuza imitsi y’Abahutu bifashishije Abamotsi babo, ariko bakajya kubeshya Ababirigi ko bitakibaho. Byarakomeje kugera muri 1959. Ibyo niba utabizi, ni ukuvuga ko amateka y’Urwanda yakwihishe. Niba ubizi, ariko ukirinda kubivuga, ibyawe si amateka, ni icengezamatwara n’amarangamutima.
- NTA GAHORA GAHANZE
Kuva intambara ya 2 y’isi yarangira, ab’inkwakuzi mu Bahutu batangiye kugira bati : “Ntabwo ibintu byakomeza gutya, akarengane karakabije”. Barabivugaba, bakabyandika no mu binyamakuru bimwe na bimwe nka Kinyamateka n’ibindi. Abatutsi barabisuzuguraga cyane bishongora, bakavuga ngo : “Apuu! Nimubihorere bariya bajyinga se bakwigeza ku ki?”. Ababiligi n’Abamisiyoneri bamwe bareba kure, bo babonaga ko ibintu atari byo gukinishwa. Ntibigeze batererana Abatutsi. Ahubwo, barabwiye bati : “Nimwumve ibyo Abahutu bavuga, musangire nabo ubutegetsi n’ibindi byiza byose by’Urwanda. Aho ibihe bigeze, ibintu ntibishobora gukomeza uko byahoze”. Abatutsi bamwe barabyumvise. Abo ni nka Karekezi Alegisi wari utuye i Kabuye hafi ya Kigali, Banakweri Prosperi watwaraga ku Kibuye, na Yustini Kalibwami wari umupadiri. Ab’ingenzi ariko ni Padiri Alegisi Kagame na Musenyeri Aloyisi Bigirumwami. Padiri Alegisi Kagame ni we mwiru rukumbi wari uzi ubwiru bwose, akaba umujyanama ukomeye w’umwami Rudahigwa, akaba yarakurikiraniraga hafi imibyirukire n’imikurire y’igikomangoma Yohani Batista Ndahindurwa. Musenyeri Bigirumwami Aloyizi we, yafashe ibaruwa ya mugenzi we Perode w’i Kabgayi muri 1959, ayohereza muri paruwasi zose za vikariyati ya Nyundo, asaba ko isomwa mu misa zose, ashishikariza abategeka n’abategekwa ko ibikubiye muri iyo baruwa byashyirwa mu bikorwa. Nta kindi cyari muri iyo baruwa kitari uko Musenyeri Perode yagiraga ati : “Mu rukundo rwa gikirisitu, Abanyarwanda nibaganire, ibibazo babicoce, ubutegetsi n’ubundi bukungu bwose bw’urwababyaye babisangire nk’abavandimwe bakundana”.
Ibyo byose, Abatutsi b’intagondwa ntibanyumvise; ahubwo bahitamo kwirara mu Bahutu : arapfuye Mukwiye, arapfuye Polepole, arapfuye Secyugu, n’abandi. Kayibanda Geregori na Gitera Yozefu baratewe, barihisha. Mbonyumutwa yari apfuye ku ya 1 Ugushyingo 1959, Imana ikinga akaboko. Ni uko revolisiyo yo mu w’1959 yatangiye. Si Abahutu bavuze ngo “tugiye kwica Abatutsi”, ahubwo ni Abatutsi bamwe b’intagondwa bashatse kumena amaraso y’abandi Banyarwanda.
- NTABWO RYARI ITSEMBABWOKO
Ni agahomamunwa kumva uvuga ngo itsembabwoko ryazanywe n’Abazungu, bararihembera kugera ribaye mu w’1994. Ubwo uvuga ngo uri umushakashatsi, ntuyobewe ko Leta y’Ubudage itifuzaga kwishora mu byo gukoloniza. Ni Abadage bikorera ku giti cyabo bayishyizeho akarindi bavuga bati : “Niba tutagiye gushaka aho dukoloniza nk’uko ibindi bihugu bibigenza, dusigaye inyuma birarangiye”. Ni uko rero, Leta y’Ubudage ibijyamo iseta ibirenge. Kugirango bitayitwara amafaranga menshi, ihitamo kujya ifata bamwe mu bakolonizwa, ikabifashisha kugirango itegeke abandi (gouverment indirect). Mu Rwanda bahisemo Abatutsi. Nyuma y’intambara ya mbere y’isi, Ababirigi bifuje gukoloniza Urwanda n’Uburundi kuko bumvaga ari cyo gihembo kibakwiye nyuma y’uko bari bamaze gufatanya n’abandi Banyaburayi kurwanya no gutsinda Abadage i Burayi, muri Afurika n’ahandi hose. Ariko mu by’ukuri, inyungu nyazo bari bazifite muri Congo. Kugirango gukoloniza Urwanda n’Uburundi bitabatwara umutungo n’ingufu nyinshi, nabo bahisemo guhitamo Abanyarwanda n’Abarundi bamwe kugirango abe ari bo babafasha gukoloniza bene wabo. Bahisemo Abatutsi, maze si ukubatonesha, biva inyuma. Uribuka ko mu w’1904; hanyuma kuva muri1906 kugera mu w’1913 ari Abadage bakijije ingoma ya Musinga yari hafi rwose guhirima. Ntuyobewe kandi ko Ababiligi ari bo bajyanye Abatware b’Abatutsi mu Cyingogo mu w’1916, mu Murera mu w’1918, mu Bushiru mu w’1919, mu Buhoma mu w’1924, mu Bukunzi-Busozo mu w’1926, mu Rwankeri, mu Kibari no mu Bukonya mu w’1931. Kujyana abatware b’Abatutsi aho hose bisobanura kuvanaho ku ngufu Abahutu bahategekaga, rimwe na rimwe bakabica hamwe n’ababakomokaho bose nk’uko byagenze mu Bukunzi-Busozo. Ibyo niba utabizi, ni ukuvuga ko amateka y’u Rwanda yakwihishe. Niba ubizi, ariko ukirinda kubivuga, ibyawe si amateka, ni icengezamatwara n’amarangamutima. Niba wanze kuva ku izima ugakomeza kubyita itsembabwoko, ubwo ni itsembabwoko ryakorewe Abahutu. Ababiligi bahisemo Abatutsi, ariko bananiranwa na Musinga kubera ko Musinga yakomeje gukumbura Abadage, gukorana n’Ababiligi biramunanira pe! Ababiligi bashatse kumwirukana ubwa mbere mu w’1917, barakomeza bararwazarwaza kugera mu w’1931. Kuvuga ngo ni uko yari atsimbaraye ku idini rya gihanga, ngo ni uko yari akunze Urwanda ni ibinyoma bihimbwa na Ndorimana n’izindi ndondogozi. Ihirikwa rye, n’Abatutsi bararyishimiye kubera ko atari nawe wategekaga, ahubwo ari nyina Kanjogera w’ikinywamaraso wicaga agakiza. Ariko yaricaga kurusha uko yakizaga.
Naho icyatumye Abamisiyoneri bahitamo Abatutsi, ni uko bibeshyaga ko Abanyarwanda bameze nk’intama zikurikira umushuba aho agiye hose. Bibwiraga bati : “Abatutsi bari ku ubutegetsi nibahinduka Abakristu, n’Abahutu bose bazakurikira”. Ni yo mpamvu batonesheje Abatutsi kugirango batajya mu Baporo, hanyuma bazane Abanyarwanda benshi muri Kiliziya gatolika. Baribeshyaga nanone. Kuba hari Abahutu babaye abagatolika byatewe n’izindi mpamvu zidafite aho zihuriye n’ibyo Abazungu bibwiraga. Niba wanze kuva ku izima ugakomeza kubyita itsembabwoko, ubwo ni itsembabwoko ryakorewe Abahutu.
- AKABIKORA KABIZI KARYA UBUGARI KARITSE
Muvandimwe Padiri Ndarimana, urahembera urwango hagati h’abana b’Urwanda witwaje ngo “amateka yarwo”. None se muri ayo mateka kuki ujobora bimwe, ibindi ukabihisha, kandi rwose bigaragara ko ubizi? Kuki ntaho mbona wigeze uvuga Abapadiri b’Abatutsi nka Stanislas Bushayija, Dewogaratsiyasi Mbandiwimfura, Yohani Kagiraneza, Bonifasi Musoni, Alegisanderi Ruterandongozi, Alegisi Kagame, Musenyeri Aloyizi Bigirumwami n’abandi bari mu Nama Nkuru y’Igihugu cyangwa se bisangaga ibwami ku bwa Rudahigwa? Kuki ugoreka amagambo iyo uvuga ubucuti bwa Musinga na Musenyeri Classe? Ariko uzi ukuntu Bigirumwami na Habyarimana bakundanaga? Wagirango umwe yabyaraga undi! Uzasobanurira ute abantu ko amafaranga yo kwandika igitabo cyawe yatanzwe na Leta y’Urwanda iriho ubu? Dore rero, Muvandimwe Padiri Ndorimana, iyo Leta iragukoresha. Yishe Abanyarwanda benshi. None aho kugirango ibyemere, ibihanirwe cyangwa se ibabarirwe, iragukoresha kugirango uyivugire ko “Abo yishe bose bari bakwiye gupfa”. Ku buryo bw’umwihariko, yakindaguye benshi mu Bihayimana muri Kiliziya gatolika. Ubu rero yatangiye guhitamo Abapadiri bamwe na bamwe (urabazi, wumvise n’ibyo batangaje ku mugaragaro) kugirango bajye bayivugira ko “Abo bihayimana yishe bari bakwiye gupfa, ahubwo ko hari n’abandi bafite ingengabitekerezo y’itsembabwoko, nabo bakwiye gupfa”. Ndorimana we, waradutanze, ariko Imana duhanze amaso twese izaturengera. “Akabikora kabizi karya ubugari karitse”, ni ko Abarundi bavuga, ariko “Uwububa abonwa n’uhagaze”.
- NYANGA URUNDI, WIMPIMBIRA
Muvandimwe Padiri Ndorimana, sinigeze ntekereza na rimwe ko itsembabwoko ry’Abatutsi ritabayeho mu Rwanda mu w’1994. Ibyo ni ibyo umpimbira kandi ubihimbira n’abandi benshi. Nta n’ubwo nshobora kuripfobya kuko nanjye naripfushijemo abantu b’inshuti benshi n’abandi twagiraga icyo dupfana cya hafi cyane. Ese kuki ukeka ko ari wowe ubabaye wenyine? Kuvuga ko hari Abahutu batotezwa, bagakandamizwa, bakameneshwa, bagafungwa, bakicwa, bazize ubwoko bwabo, ibyo ntabwo ari ugupfobya itsembabwoko. Hari kandi n’Abatutsi, Abatwa n’abanyamahanga babikorerwa. Ibyo niba ubihakana, umuhakanyi (négationiste) ni wowe, ntabwo ari njye cg. bariya bose ubeshyera. Niba ubona ko ntacyo bitwaye, ko ahubwo hadapfa abahagije mu bafite ingengabitekerezo, ubwo rero ni wowe upfobya urupfu rw’abandi, ukabakina ku umubyimba, si njyewe cg. bariya bose ubeshyera.
- DORE IBIPFOBYA ITSEMBABWOKO
Ni ukuryitwaza ugirango wihorere, wigarurire iby’abandi, wikubire ibyiza by’igihugu, ucure abandi. Ibyo birayipfobya pe! Ikindi kiyipfobya ni uguhatira abandi kwibuka abawe bapfuye; ariko ntihagire n’umwe muri bo uhingutsa ka hari uwe wapfuye kandi azi uko yapfuye n’abamwishe abo ari bo. Ni ukwamagana Interahamwe, ariko ukagira nabi kuzirusha. Ikindi kiyipfobya ni ugucirwa urubanza no gufungwa n’uwakwicyiye, kandi akabyigamba ku mugaragaro. Ese icyaha kizabe kwica inzirakarengane y’Umututsi gusa, naho kwica indi nzirakarengane yindi yose bizabe ishema?
UMWANZURO
Muvandimwe Padiri Ndorimana, nzagushaka twongere tuganire nka mbere. Kandi Abanyarwanda twese, ni ko twagombye kubigenza. Nitudashyikirana, tuzapfa twese, tuzashira. Nitudapfa ngo barenzeho agataka, tuzapfa uruhagaze; kandi narwo si ruto. Maze rero kubera ko uri umupadiri wa Kiliziya y’u Rwanda, ukaba waranditse kiriya gitabo n’ibindi byakibanjirije, ndagirango nshishikarize abagisomye kuzashaka akanya bagasoma ibindi bitabo bito byanditswe muri iyi myaka ya vuba n’abandi bapadiri 2 ba Kiliziya y’u Rwanda. Ibyo bizafasha kubona aho ukuri kwaba kuri. Abo bapadiri ni Yozefu Ngomanzungu, nanjye ubwanjye. Ibitabo bya Padiri Ngomanzungu mvuga byitwa :
L’Église et la crise rwandaise de 1990 – 1994 : Essai de chronologie, Pallotti Presse, 2000 ;
La souffrance de l’Église à travers son personnel : massacres, emprisonnements et expulsions d’ouvriers apostoliques, (1990-2002), Pallotti Presse, Kigali, 2002 ;
Efforts de médiation œcuménique des Églises dans la crise rwandaise : le Comité de contacts (1991- 1994), sl, 2003.
Ibyanjye byitwa :
L’évangélisation du Rwanda (1900 -1959), L’Harmattan, Paris, 2005.
Rwanda. À la recherche de la vérité historique pour une réconciliation nationale, L’Harmattan, Paris, 2007, 178 pages.
Kuri aka gatabo kanyuma ahubwo, ndagirango nsabe FPR yaguye amafaranga yo kwandika igitabo cyawe, imfashe nanjye kugacuruza mu Rwanda. Ukuntu yamfasha rero ni uko yabwira abacuruza ibitabo mu Rwanda iti : « Nimutumiza kariya gatabo mukagacuruza, ntacyo tuzabatwara ». Ibyo bizaba bihagije. Naho ubundi, gakomeje kujya gahererekanywa rwihishwa no mu kwaha, bigatuma Abanyarwanda bumva ibitekerezo by’umuntu umwe gusa, kandi hari n’ibindi byagirira akamaro igihugu n’abagituye.
(Biracyaza)
Padiri F. Rudakemwa.


c: text/html

text:
Kuri uyu wa kane tariki ya 01/02/2018, mu midugudu yose yo mu karere ka Rwamagana habereye ibirori byo kwizihiza umunsi w’intwari. Ku rwego rw’Akarere, ibi birori bikaba byabereye mu kagari ka Musha ho mu murenge wa Musha. Muri ibi birori, ubuyobozi bukaba bwashimiye abarinzi b’igihango batoranyijwe kuva ku rwego rw’Akagari kugera ku rwego rw’Akarere. Insanganyamatsiko y’uyu munsi ikaba igira iti: “Dukomeze ubutwari, twubaka u Rwanda twifuza”.
Mu rwego rwo gukomeza kwigisha abaturage bose muri rusange, n’urubyiruko by’umwihariko, gukomeza gukunda no kugira umuco w’ubutwari, Lt Col. Rwasanyi Sam yatanze ikiganiro cyibanze ahanini ku muco w’ubutwari ku isi no muri Afurika; umuco w’ubutwari mu mateka y’u Rwanda; indangagaciro z’ubutwari, intwari z’u Rwanda n’impamvu igihugu cyahisemo ko uyu munsi wajya wizihizwa; gushima no gushimira abakoze ibikorwa by’ikirenga bifitiye igihugu akamaro ndetse n’ibikwiye gukorwa kugirango dukomeze umuco w’ubutwari twubaka u Rwanda twifuza.
Mu ijambo yageje ku bitabiriye ibi birori, Bwana Mbonyumuvunyi Radjab uyobora Akarere ka Rwamagana yavuze ko kuri uyu munsi twibuka intwari zaharaniye ubumwe bw’Abanyarwanda ndetse zigashyira imbere inyungu z’Abanyarwanda bose aho kwita ku nyungu zazo zonyine. Guha agaciro izi ntwari, Meya Mbonyumuvunyi akaba yabihuje n’irangashingiro ry’itegeko nshinga rya Repubulika y’u Rwanda. Meya Mbonyumuvunyi akaba yanibukije abitabiriye ibi birori ko ikigamijwe nanone ari ugukomeza kureba imbere bagaharanira ko igihugu kitazasubira inyuma ukundi. Ibi bigakorwa, abantu bimakaza umuco wo kwitangira abandi mu nzego zose z’imiyoborere y’igihugu ndetse no mu byiciro byose by’imirimo bakora. Yabasabye kandi kugira ishyaka, gukunda igihugu, kwitanga, kugira ibikorwa by’indashyikirwa, kugira ubunyangamugayo, kudatinya, kugira ubumuntu no gukoresha ukuri.
Abarinzi b’igihango batowe ku rwego rw’Akarere ka Rwamagana ni 9, ku rwego rw’imirenge bakaba ari 34 naho ku rweho rw’utugari bakaba 103. Ibi birori by’umunsi w’intwari bikaba byari byitabiriwe n’inzego z’umutekano, ubuyobozi bw’Akarere n’umurenge wa Musha ndetse n’abaturage muri rusange.

robotstxt: allowed

filter: keep


text:
Uko wakora ubwinjiriro bw’ubusitani
Ubusitani ni ahantu ha ngombwa mu mazu dore ko ituma mu rugo haba akayaga, agacucu, ndetse n’ahantu abantu bashobora kwicara bakaruhukira. Iyo ubusitani bukoze neza rero biba bisa neza ariko ushobora no kongeraho akarusho ko gutegura inzira abantu banyuramo bajya mu busitani.
Akenshi inzira ijya mu busitani ikunze kuba ikozwe n’amabuye yo hasi cyangwa se itanakoze byihariye. Kuri iyi photo haragaragara uburyo wategura aho abajya mu busitani binjirira.
Nkuko bigaragara kuri iyi photo ahantu abantu binjirira bajya mu busitani hari utwuma tw ;umweru tujya kumera nk’umuryango. tukaba twereka inzira yo kwinjirira mu busitani ndetse hakanatanfukanya ubusitani n’ahandi hasigaye. By’umwihariko kandi utu wuma twongera ubwiza mu busitani. Ushobora kandi gutera uturabo turandaranda hafi y’utu twuma tukazakura dutaka ubwo bwinjiriro.
Iyi nzira yinjira mu busitani yakozwe na Bissa umutatsi w’umwuga.


text:
Muri iyi minsi bitakemewe gutunga inyamaswa z’ishyamba mu mago, ushobora gukoresha imitako y’inyamaswa y’imikorano.
iyi misambi rero iri ku ifoto n’ubwo isa nkaho ari nyayo, ni imikorano. Iyi misambi wayitegura mu busitani bwawe ikazana ubwiza budasanzwe kandi ukurikije gahunda yo kubungabunga ibidukikije.
Ushobora kuwutegura ari umwe, ariko iyo ari ibiri biba byiza kurushaho, ukayitereka ahantu hagaragara mu busitani. Ushobora no kuyitereka ku kabaraza kari hafi ya jardin.
Iyi misambi yakozwe n’umunyabugeni André akaba akora n’ibindi bihangano by’ibisimba nk’inyoni, ingona, inkende n’ibindi.
Uko wategura Imisambi y’imikorano mu busitani
Muri iyi minsi bitakemewe gutunga inyamaswa z’ishyamba mu mago, ushobora gukoresha imitako y’inyamaswa y’imikorano.
Labels: gutaka ubusitani


text:
Kimwe mu bintu bikunze kugibwaho impaka ku bijyanye n’uburinganire bw’umugabo n’umugore mu bemera Bibiliya ni kuba Eva yararemwe bivuye mu rubavu rwa Adamu. Hari ababyitwaza rero bagamije kwereka ko umugabo asumba umugore nyamara atariko biri.
Ibyo rero byanditse mu gitabo cy’Itangiriro 2:19-24 : Uwiteka Imana isinziriza uwo muntu ubuticura arasinzira, imukuramo urubavu rumwe ihasubiza inyama, urwo rubavu Uwiteka Imana yakuye muri uwo muntu, iruhindura umugore imushyira uwo muntu.Aravuga ati “Uyu ni igufwa ryo mu magufwa yanjye, Ni akara ko mu mara yanjye, Azitwa Umugore kuko yakuwe mu Mugabo.”Ni cyo gituma umuntu azasiga se na nyina, akabana n’umugore we akaramata, bombi bakaba umubiri umwe.
Umwe mu bakunze gusobanura Uburinganire bushingiye kuri Bibiliya Pasteri Christine Gatabazi asobanura neza icyo kuba Eva yaravuye mu rubavu bisobanura akerekana ko bitagira umugore umuntu wo hasi y’umugabo na gato. Dore uko abisobanura mu nyigisho yise “The blue print of the creation of male and female gender” :
Kuba Imana yararemye umugore avuye ku mugabo kwari ukwerekana ko bose bakoze mu bintu bimwe, ko basangiye ubumuntu. Eva ni umwe n’uwo yavanywemo asangira ubumuntu bwa adamu. Kuba basa, bangana bikubiye mu byo adamu yavuze ko ari akara ko mu mara ye n’igufa ryo mu magufa ye.
Akomeza kandi yerekana ko Ijambo ry’igiheburayo risobanura umugabo ari “ish” naho irisobanura umugore ni “ishshah. Aya magambo yombi ni kimwe usibye ko rimwe ryongeraho ko ari iry’ igitsinagore . Ndetse icyo gisubizo cya Adam cyerekana gusobanukirwa n’umubano wabo nk’abahwanye ndetse bangana.
Muri izo nyigisho kandi agaruka ku kuba mu miterere y’umugabo n’iy’umugore bitameze kimwe ariko ko bitarutisha umwe uwundi. Agira ati : “ Igikorwa cy’iremwa gishimangira ko umugabo n’ umugore baremwe bahwanye ngo buzuzanye muri byose. Ariko kungana kwabo ntabwo gukuraho ko buri wese afite ibyo yihariye n’ibyo batandukaniyeho. Eva yari yuzuye atandukanye na Adamu adasa nka Adamu ariko kandi yakomotse kuri adam ndetse barahwanye.”
Ikindi mu gusobanura iri jambo kandi ry’uko Eva yakomotse kuri Adamu, hanongera hakagaruka ibijyanye n’urugo aho usanga akenshi umugore yitirirwa inshingano yo kubyara gusa, kandi afite izindi mpano n’inshingano yahawe. Pasteri Christine rero abisobanura atya : “Umusore cyangwa inkumi bashobora kubaho ubuzima bwuzuye ari bonyine ariko kandi no gushyingirwa bifite uko bibaha kuzuzanya.
Ni ibintu by’igiciro kuba uri umuntu ukazitwa mama cyangwa ukitwea papa ni umugisha wa mbere muri ubu buzima. Ariko kuba umugore birenze kuba umubyeyi, ni umuntu wihariye nkuko ari ko bimeze ku mugabo. Aba bantu bombi bafite impano n’inshingano zitandukanye mbere yo kubaka umuryango ndetse barenze kugira urugo.Uko kuri ku ruhande rw’umugore ntirwagombye kwirengangizwa.
Mu gusoza rero twavuga ko umugore n’umugabo bangana ariko kandi badateye kimwe ntago umugore ari fotokopi y’umugabo nkuko Pasteri Christine abivuga ahubwo atandukanye nawe bidakuyeho ko bangana, ko nta usumba undi.
Uko uburinganire buhura no kuba umugore yaravuye mu rubavu rw’umugabo
Kimwe mu bintu bikunze kugibwaho impaka ku bijyanye n’uburinganire bw’umugabo n’umugore mu bemera Bibiliya ni kuba Eva yararemwe bivuye mu rubavu rwa Adamu. Hari ababyitwaza rero bagamije kwereka ko umugabo asumba umugore nyamara atariko biri.
Labels: uburinganire


text:
Ku wa 21 Mata 2018 mu Karere ka Rulindo, Umurenge wa Bushoki, ku musozi wa tare habaye siporo rusange no gutangiza ku mugaragaro imikino ngororamubiri (athlétisme). Mu gutangiza iyo siporo, urubyiruko rufite imyaka y’ubukure 17 kujyana hejuru bitabiriye amarushanwa yo gusiganwa ku maguru baturutse Nyirangarama, bakazamuka umusozi wa Tare, bakora urugendo rw’ibirometero icumi (10 km).
Muri iyo siporo, urubyiruko, abagore, abagabo n’abakuze bazamutse umusozi wa Tare bakora urugendo rw’amaguru rwa kilometer eshanu (5km).
Umuyobozi w’Akarere ka Rulindo Kayiranga Emmanuel, yasabye abaturage kubyaza umusaruro amahirwe bafite yo gutura mu misozi, bagatoza abana kuzamuka iyo misozi kuko siporo ari ubuzima. Yagize ati : “Gukora siporo bifasha umuntu kugira ubuzima bwiza, bifasha abayikora gusabana, siporo kandi iyo uyikora warabigize umwuga bikuzanira amafaranga menshi, urubyiruko mufite amahirwe kuko imisozi ya Rulindo yabafasha kwitoza mukiri bato.”
Mu ijambo rye, Guverineri w’Intara y’Amajyaruguru, Gatabazi Jean Marie Vianney yashimiye Umufatanyabikorwa Sina Gerard uburyo adahwema kwitangira ibikorwa bya siporo. Yasabye urubyiruko kugaragaza impano bafite, bakirinda ibiyobyabwenge ahubwo bagakoresha imbaraga zabo. Yasabye Minisiteri y’umuco na Siporo kwigisha urubyiruko rushaka gukora athletisme by’umwuga.
Amasiganwa yitabiriwe n’abagabo 176 hamwe n’abagore 98 kandi bose basoza amarushanwa amahoro. Mu bagore, Niyoyita Carine uvuka mu Murenge wa Bushoki niwe wabaye uwa mbere ahabwa igihembo cy’amafaranga ibihumbi mirongo inani. Naho mu bagabo, Bagina Albert, wo mu Murenge wa Mbogo niwe wahize abandi.
Nyuma ya Siporo, umufatanyabikorwa Sina Gerard yahaye ibikombe abafatanyabikorwa batandukanye barimo Minisiteri y’umuco na Siporo, Guverineri w’Intara y’Amajyaruguru, Umuyobozi w’Akarere ka Rulindo, Umuyobozi w’Ingabo Brigadier General Eugène Nkubito n’abandi, abashimira uruhare bagira mu guteza imbere siporo no kubungabunga umutekano wo shingiro ry’iterambere.
Buri wagatandatu w’icyumweru cya gatatu cy’ukwezi mu Karere ka Rulindo hakorwa siporo rusange hirya no hino mu Mirenge igize Akarere, hagamijwe gutoza abaturage kwitabira gukora siporo no kwirinda indwara zimwe na zimwe.


text:
Ruganzu I Bwimba na mushiki we Robwa Nyiramateke ni bene Nsoro I Samukondo, bombi bakaba barapfiriye ku butaka bw’I Gisaka bitanze nk’abatabazi.
Ruganzu I Bwimba ni we utangira urutonde rw’abami b’u Rwanda bazwi neza ko babayeho mu mateka Rois "historiques" aribo bami b’ibitekerezo. Nk’uko tubikesha Alexis Kagame mu gitabo yise Un abrege de l’ethno –histoire du Rwanda, Ruganzu yayoboye u Rwanda kuva mu mwaka w’1312 kugeza mu w’1345. Bivugwa ko yari atuye ahitwa I Gasabo hafi ya Muhazi akagira n’urundi rugo rwari ahitwa i Tanda na Ruzizi mu Buganza bwa ruguru. Ruganzu Bwimba ni we mwami wenyine wemeye kumena amaraso nk’umutabazi kimwe na mushiki we Robawa.
Tugarutse mu bihe n’amateka, Kimenyi cya Bazimya ba Ruregeya ariwe Kimenyi I Musaya umwami w’I Gisaka, yari ifite inyota ikomeye yo kwigarurira ingoma y’i gasabo ariyo ngoma y’u Rwanda. Nyuma yo guhanuza abajyanama n’abapfumu be, yasabye gushyingirwa igikomangomakazi cy’u Rwanda Robwa Nyiramateke. Indagu zabo ngo zari zarereje ko narongora Robwa umukobwa w’umwami w’u Rwanda, ariwe uzaza akabyarira i Gisaka umwami uzigarurira u Rwanda.
Ruganzu I Bwimba kimara kwima ingoma, bitewe n’uko yari muto yabanje gutegekerwa na Nyina Nyakanga nawe akabifashwamo na Musaza we Nkurukumbi. Ukwima ingoma kwa Ruganzu I Bwimba kwahuriranye n’isabwa rya mushiki we Robwa Nyiramateke asabwa na Kimenyi I Musaya umwami w’i Gisaka..
Robwa amaze kubwirwa na Musaza we imigambi mibisha ya Kimenyi ndetse n’uburyo yaburiwe na se Nsoro, yasabye Bwimba kumureka akajya gushyingirwa mu Gisaka. Mu butwari bukomeye, Robwa yasezeranyije musaza we ko atazabyarira i Gisaka umwana uzahemukira igihugu cye. Nuko Robwa ajya gushyingirwa mu Gisaka arongorwa na Kimenyi I Musaya.
Bimaze kumenyekana ko atwite umuhungu, Ibintu byose bimaze gushyirwa mu buryo, Ruganzu I Bwimba yateye i Gisaka maze ku bwende bwe ajya imbere y’imyambi yicirwa i Nkungu hafi ya Munyaga mu ntara y’u Burasirazuba bw’u Rwanda ubungubu, ariko mu gihe aya mateka yabaga hari mu bwami bw’i Gisaka. Robwa akimenya urupfu rwa musaza we, yitereye mu birere aragaruka akubita inda ku rugara rw’ingoma y’ingabe rukurura apfana n’umwana yari atwite.
Inkuru y’urupfu rw’ubutwari rwa Robwa igisesekara mu Rwanda ibwami bahise bemeza ko abaye umutabazi w’igihugu ku rwego rumwe na musaza we Ruganzu I Bwimba, bityo haba habonetse ibitambo bibiri by’abantu b’intwari bitangiye ubusugire n’ubwigenge bw’u Rwanda ndetse uwo muco kugeza icyo gihe urakomera igihe cyose u Rwanda rusumbirijwe rugashaka abatabazi bo kurumenera amaraso yabo.


text:
Kuwuzamuka wihuta uhakoresha isaha imwe ugenda n’amaguru, waba ukoresha imodoka nabwo hari umuhanda mwiza ukugeza mu bushorishori bwawo.
Hari ibanga ry’uyu musozi ushobora kuzamukiramo, ukanyura ahitwa ku Kabakobwa bivugwa ko hambere ariho abakobwa baciraga imyeyo.
Mu mpinga niho mu myaka ya 1600 hatuye umugore Benginzage wari warahawe izina rya Nyagakecuru, akagira umugabo witwaga ‘Samukende’. Muri ako gace mbere hitwaga Ubungwe hagaturwa n’Abenengwe, bagatura mu gice cy’uturere twa Huye, Nyaruguru na Nyamagabe.
Nyagakecuru yakomeye ate?
Impuguke mu mateka, Terence Muhirwa, avuga ko mu kumva neza amateka ya Nyagakecuru, bisaba gusubira inyuma ku ngoma y’Umwami Ndahiro Cyamatare.
Ati “Acyima ingoma, abavandimwe be barimo ba Byinshi, Bamara n’abandi bamwigumuyeho. Muri uko uko kwanga ubutegetsi bwa Cyamatare, nibwo u Rwanda rwagize intege nke, ubutegetsi burajegajega, kugeza ubwo Abanyabungo (ubu ni i Bukavu muri RDC), bateye u Rwanda baranarutsinda, Ndahiro Cyamatare yicirwa ku Nyundo muri Rubavu, ndetse aho hantu hahabwa izina ‘i Rubi rw’i Nyundo.”
Icyo gihe bafashe abagore n’umugabekazi babicira ahitwa mu Miko y’Abakobwa, ubu ni muri Ngororero, umuryango w’umwami uratsembwa, umwana umwe gusa (waje kuba umwami Ruganzu II Ndoli) ahungira i Karagwe muri Tanzania kwa Nyirasenge Nyabunyana.
Akomeza agira ati “Buri gace ko mu gihugu, umuntu yarazaga agahita agafata, agafata ingoma, n’undi agafata akandi kuko kitari gifite bene cyo. Muri iki gice cy’Ubungwe, Nyagakecuru yari agifite. Hariya i Ruhande muzumva uwitwa Mpandahande, hepfo mu Mikindo ya Makwaza mwumve abitwa ba Nyakarashi…”
Ku myaka isaga 10 Ruganzu yatangiye gushyira hamwe ingabo, agenda azitoza, bakajya bohereza abatasi bakaza mu Rwanda kureba uko bimeze harimo nka Kavuna, noneho atangira kuza kubohora igihugu ahereye mu Mutara.
Ruganzu Ndoli yaje atsinda utundi duhugu, ageze ku bisi bya Huye aho kugira ngo ahite atera kwa Nyagakecuru, abona uko hateye bigoye kubera ubutumburuke bwaho, kandi akaba yari aziko bafite ingabo zikomeye kubera ko urugo rwe rwarindwaga n’inzoka y’uruziramire kandi ruzengurutswe n’ibitovu.
Ruganzu yabanje kwigarurira ibice by’Akanyaru, ajya gutsinda Nyakarashi, aza i Ruhande, hasigara Ubungwe.
Ruganzu wari Umurwanyi ukomeye yifashishije amayeri nk’Abagereki mu Ntambara ya Troie ahagana mu 1260–1180 mbere ya Yezu, aho abagereki batanze impano y’ikibumbano kinini cy’ifarasi nyamara imbere cyuzuyemo abasirikare b’abagereki.
Ruganzu nawe yaravuze ati ‘Gutsinda Nyagakecuru birasaba andi mayeri kuruta kuzana ingabo’, kuko bitari byoroshye kurwanisha imyambi uzamuka umusozi.
Ruganzu yatumye kuri Nyagakecuru ati ‘Ntabwo nzagutera, ndifuza ko tugirana amasezerano yo kudaterana, tukaba inshuti. N’ikimenyimenyi ngiye kubaha impano y’ihene.’ Ruganzu yafashe umukumbi w’ihene awushyira Nyagakecuru, nyamara izo hene zari zitanzwe ngo zirye ibitovu byari bikikije urugo rwa Nyagakecuru, maze rusigare rwanamye na ya nzoka yamurindaga yihungire.’
Muhirwa ati “Ni nako byagenze, kuko inzoka yahunze ndetse n’ibitovu bikahashira, ku buryo urugo rwasigaye ku gasozi, kumutera byoroha kurushaho, bamugeraho baramwica, ingoma ye irafatwa, ubungwe bugwa butyo.”
Uyu munsi iyo ugeze ku itongo rya Nyagakecuru ubona imyobo iyo nzoka yabagamo, ndetse itongo rye hasigaye igitovu kimwe gusa.
Iyo uvuye kwa Nyagakecuru usubira hepfo, hagaragara ikibumbiro inka ze zanyweragaho, kirimo amazi atajya akama haba no mu mpeshyi ikaze.
Ingabo za Ruganzu zigaruriye ibyo bice kimwe n’igihugu cyose zitwaga ibisumizi, iryo zina hakaba hari itsinda ryarisigaranye rishaka gusigasira amateka y’uyu musozi.
Muhirwa avuga ko bamaze umwaka umwe bakora, bakaba barahereye ku gutinyura abantu ngo babashe gusura uyu musozi bamenye amateka yawo, ndetse n’abikorera bahashyire ibikorwa bibyara inyungu.
Ati “Twahereye ku gutinyura abantu kuko hari amayobera menshi awuvugwaho ku buryo n’umuntu utuye hano hepfo atahazi. Bakaba bazi ngo ni abasirikare barimo gusa, bakaba bazi ko harimo inyamaswa ziryana, bazi ko na ya nzoka y’uruziramire irimo.”
“Urebye ukuntu hameze, ushobora kuhubaka. Si inzu ndende, wahashyira inzu mu buryo bworoshye, ku buryo abantu bajya baza kuharukuhira, umwiherero cyangwa ibirori. Aha hashobora kubera nk’ubukwe kuko amashanyarazi arahagera.”
Ikindi ni uko bifuza ko Urugo rwa Nyagakecuru rwongera kubakwa, hagashyirwaho ibimenyetso nk’ibyo hambere hakaba ahantu nyaburanga hafatika.
Umuyobozi Mukuru mu kigo cy’Igihugu cy’Iterambere RDB, ushinzwe ubukerarugendo, Belise Kariza, avuga ko guteza imbere ahantu nk’aha ari igitekerezo cyiza kandi biteguye gutanga ubufasha bwose bushoboka.
Kuwa Gatandatu tariki ya 01 Ukwakira, RDB yatangije ubukangurambaga yise ‘Tembera u Rwanda’ bugamije ko Abanyarwanda bamenya ibyiza bafite bakanabisura, ku buryo inyungu iva mu bukeraruigendo izajya yiyongeraho 25% buri mwaka.
Ati “Ntabwo twabigeraho dushingiye gusa ku bakerarugendo b’abanyamahanga, n’Abanyarwanda bagomba kubigiramo uruhare. Icyifuzo cyacu ni uko byaba 60% (abanyamahanga) kuri 40% (abanyarwanda).’’
Uyu munsi umusaruro uturuka mu Banyarwanda ubwabo nturenga 20%, ndetse impuzandengo yabo mu gusura ibice nyaburnga iri hasi ugereranyije n’abanyamahanga. Kugera muri Nyakanga 2016, muri Pariki y’Akagera Abanyarwanda ni 60%, Nyungwe ni 37% mu gihe mu birunga ari 14%.
Amafoto: Mahoro Luqman


text:
Igisubizo: Muri 1 Petero 3:18-19 haravuga ngo: "Kuko na Kristo yababarijwe ibyaha by’abantu inshuro imwe, we w’umukiranutsi ababarizwa abakiranirwa kugira ngo atujyane ku Mana, yarishwe mu buryo bw’umubiri, ariko yahinduwe muzima mu buryo bw’umwuka. Ni muri uwo Mwuka yabwirije imyuka yo mu nzu y’imbohe."
Ijambo, "mu buryo bw’umwuka," riri mu murongo wa 18 ryanditswe kimwe neza neza nkuko bimeze mu ijambo rivuga ngo: "mu buryo bw’umubiri." Ni ngombwa rero guhuza ijambo "Umwuka" n’ijambo "umubiri." Umubiri n’Umwuka ni Umubiri wa Kristo n’Umwuka We. Amagambo avuga ngo: "yahinduwe muzima n’umwuka" yerekana ko ukuntu Kristo yikoreye icyaha n’urupfu Rwe, byatumye habaho gutandukana kwa kamere muntu Ye na Se (Matayo 27:46). Itandukaniro riri hagati y’umubiri n’Umwuka, nkuko bimeze muri Matayo 27:46 no mu Abaroma 1:3-4, ariko ntabwo riri hagati y’umubiri wa Kristo n’Umwuka Wera. Kristo, akirangiza igihano cy’ibyaha byacu, Umwuka We washoboye gusana ubusabane bwari bwarahagaze.
Muri Petero 3:18-22 hagaragaza isano y’ingenzi iri kw’isonga hagati yo kubabazwa kwa Kristo (umurongo wa 18) no kwambikwa ubwiza n’Imana (umurongo wa 22). Petero wenyine ni we utanga amakuru nyayo ku byabaye hagati y’ibi bikorwa byombi. Ijambo "kubwirizwa" mu murongo wa 19 ntabwo ari ijambo risanzwe rikoreshwa mu Isezerano Rishya, risobanura kuvuga ubutumwa bwiza. Ibi icyo bisobanura ijambo kw’ijambo n’ugutangaza ubutumwa bwiza. Yesu yababarijwe kandi apfira ku Musaraba, umubiri We warishwe, n’Umwuka we wapfuye akimara kugirwa icyaha. Ariko Umwuka We wongera kugirwa muzima kandi awugarura kuri Data wa twese. Dushingiye ku bivugwa na Petero, hagati y’urupfu Rwe no kuzuka Kwe, Yesu yatangarije "imyuka yo mu nzu y’imbohe" ikintu kidasanzwe.
Mbere na mbere, Petero yitaga abantu "ubugingo", ntabwo yabitaga "imyuka" (3:20). Mu Isezerano Rishya, ijambo "umwuka" rikoreshwa mu kuvuga abamarayika cyangwa abadayimoni, ntabwo arikoresha ku biremwa muntu, kandi umurongo wa 22 urasa n’aho ushimangira ibi bisobanuro. Ikindi, n’uko nta na hamwe muri Bibiliya havuga ko Yesu yigeze gusura Gehenomu. Mu Byakozwe n’Intumwa 2:31 havuga ko yagiye "Ikuzimu" (Bibiliya Nshya y’Abanyamerika y’Icyitegererezo), ariko "Ikuzimu" ntabwo ari muri Gehenomu. Ijambo "Ikuzimu" rivuga mu bwami bw’abapfuye, ahantu h’agateganyo abapfuye bategerereza kuzuka. Ibyahishuwe 20:11-15 muri Bibiliya Nshya y’Abanyamerika y’Icyitegererezo cyangwa se muri Bibiliya Nshya Mpuzamahanga, ni ho herekana itandukaniro riri hagati y’izo Bibiliya zombi. Gehenomu ni ahantu hahoraho kandi ha nyuma, aho intama zazimiye zicirwaho iteka. Mu gihe Ikuzimu ari ahantu h’agateganyo.
Umwami wacu yagaruye Umwuka We kuri Data wa twese, arapfa kandi yigeze rimwe, hagati y’urupfu no kuzuka Kwe, gusura ubwami bw’abapfuye, aho yatanze ubutumwa ku biremwa by’umwuka (bishoboka ko byaba ari abamarayika batatakaje ubutware bwabo (reba Yuda 1: 6), bahujwe mu buryo butandukanye n’igihe kibanziriza umwuzure wo mu gihe cya Nowa. Umurongo wa 20 ubisobanura neza. Petero ntiyigeze na rimwe atubwira icyo Yesu yatangarije iyo myuka yaboshywe, ariko bishoboka ko ubwo butumwa butari ubwo gucungurwa, kubera ko abamarayika badashobora gukizwa (Abaheburayo 2:16). Bishoboka kandi ko bwaba bwari ubutumwa bwo gutsinda Satani n’abambari be (1 Petero 3:22; Abakolosayi 2:15). Mu Abefeso 4:8-10 naho, hasa n’ahagaragaza ko Kristo yagiye muri “paradizo” (Luka 16:20; 23:43) kandi ko yajyanye mu ijuru abamwizeye bose mbere y’urupfu Rwe. Iki gice ntigitanga rero ibisobanuro bihagije ku byabaye, ariko nyinshi mu nzobere za Bibiliya zemera ko ibi ari byo bisobanurwa no “kubohora imfungwa mu nzu y’imbohe.”
Kubera izo mpamvu rero, kugira ngo dushobore kuvuga byose, Bibiliya ntabwo isobanura neza ibintu nyakuri Kristo yakoze, muri ya minsi itatu yamaze hagati y’urupfu no kuzuka Kwe. Ahubwo, birasa n’aho yigishaga kunesha abamarayika batakaje ubutware bwabo n’abantu batizera. Icyo tuzi neza, n’uko Yesu atarimo guha abantu, amahirwe ya kabiri yo guhabwa agakiza. Bibiliya itubwira ko tugomba kwitegura urubanza nyuma y’urupfu rwacu (Abaheburayo 9:27), ntabwo rero iduha amahirwe ya kabiri. Nta n’ubwo ari igisubizo gifatika cya burundu ku byo Yesu yakoze mu gihe kiri hagati y’urupfu no kuzuka Kwe. Ahubwo, birashoboka ko ibi byaba ari rimwe mu mayobera, dushobora kuzasobanukirwa igihe tuzambikwa ikamba ry’ubwiza bw’Imana.
Ikibazo: Ni hehe Yesu yamaze iminsi itatu akimara gupfa kugeza ubwo yazutse?
Igisubizo: Muri 1 Petero 3:18-19 haravuga ngo: "Kuko na Kristo yababarijwe ibyaha by’abantu inshuro imwe, we w’umukiranutsi ababarizwa abakiranirwa kugira ngo atujyane ku Mana, yarishwe mu buryo bw’umubiri, ariko yahinduwe muzima mu buryo bw’umwuka. Ni muri uwo Mwuka yabwirije imyuka yo mu nzu y’imbohe."


text:
Rev. Assiel Musabyimana
Inama isanzwe y'abapisikopi ba Province y'Itorero ry'abangirikani mu Rwanda yabereye ku cyicaro cy'iryo Torero I Remera mu mujyi wa Kigali kuri uyu wa 12 Nzeri 2017yatoye Rev. Assiel Musabyimana kuba umwepisikopi wa Dioceze ya Kigeme.
Mu itangazo ryagenewe abanyamakuru rigasinywa na Musenyeri Onesphore Rwaje, umwepisikopi Mukuru w'itorero Angilikani mu Rwanda kuri uyu wa kabiri rigaragara mu nsi aha, rigaragaza ko uwo mwepisikopi watowe azarobanurwa ku itariki ya 14 mutarama 2018 ari nabwo azimikwa.
Musenyeri Onesphore Rwaje, umwepisikopi Mukuru w'itorero Angilikani mu Rwanda
Uwo munsi mukuru ukazabera mu Rusengero rwitiriwe Yohana Wera rwa Dioseze ya Kigeme mu karere ka Nyamagabe.
Rev. Assiel Musabyimana akaba asimbuye Rev. Augustin Nvunabandi,ugiye mu kiruhuko cy'izabukuru.
Rev. Augustin Nvunabandi umushumba wa Diyoseze ya Kigeme
Rev. Musabyimana Assiel yavutse mu mwaka wa 1969 mu karere ka Nyamagabe , umurenge wa kaduha, akagari ka Musenyi mu Bunyambiriri.
Yize amashuri abanza mu ishuri ribanza rya Nkomero, akomereza ayisumbuye mu ishuri rya kirisitu Umwami I Nyanza.
Yize kandi ibijyanye na Tewolojiya muri Kaminuza y'Abaporotesitanti y'u Rwanda no muri Kaminuza ya Bishop Barham University College.
Akaba ari gukomeza amasomo ya Masters nanone muri Tewolojiya.
Yashakanye na Valerie Nyirabihimana bakaba bafite abana batatu, abakobwa babiri n'umuhungu umwe.
Rev. Assiel Musabyimana n'umuryango we
Ubu yayoboraga Ikigega cy'Iterambere rya Paruwasi. Akaba n'umuhuzabikorwa w'ihuriro ry'amatorero mu karere ka Nyamagabe.
Jados


text:
Karongi: Gutahiriza umugozi umwe n’izindi nzego ngo ni byo bizatuma urubyiruko rushobora kwesa neza imihigo
Kuri uyu wa 12 Ugushingo 2014, abagize Inama y’Igihugu y’Urubyiruko mu Karere ka Karongi bahigiye imbere y’ubuyobozi bw’akarere ibyo rwiyemeje kugeraho maze bugaragaza ko rukeneye gushyigikirwa More...
Gicumbi – Guverineri Bosenibamwe yasabye abarembetsi barahariye imbere y’abayobozi gucika ku biyobyabwenge
Guverineri bosenibamwe ari kumwe n’abandi bayobozi b’ibinzego zitandukanye Abaremebtsi 106 barekuwe basinya inyandiko ko batazongera kwishora mubikorwa byo gucuruza ibiyobyabwenge basabwe na Guverineri More...
Gatsibo: Abafatanyabikorwa b’Akarere barasabwa kurushaho gukorana n’amakoperative
Abafatanyabikorwa b’Akarere ka Gatsibo n’abanyamakoperative mu mahugurwa Abafatanyabikjorwa b’Akarere ka Gatsibo mu iterambere ryako barashishikarizwa kurushaho gukorana n’abibumbiye More...
Nyamasheke: Inganzo y’ubumwe n’inganzo y’imbabazi bigira uruhare mu bumwe n’ubwiyunge
Abanyamuryango b’amashyirahamwe “inganzo y’ubumwe†igizwe n’abagabo bacitse icumu rya jenoside, abagabo bagize uruhare muri jenoside bakemera icyaha bagasaba imbabazi ndetse n’abagize More...
Kabarondo: Urubyiruko ntirwegerwa n’abaruhagarariye
Urubyiruko rwo mu murenge wa Kabarondo mu karere ka Kayonza ruvuga ko rutajya rwegerwa n’abaruhagarariye kugira ngo bungurane ibitekerezo ku buryo urubyiruko rwakwiteza imbere. Bamwe muri urwo rubyiruko bavuga More...
Muhanga: barasabwa gukaza ibimina kuko ngo bizafasha umuturage n’umuyobozi mu iterambere
Ubuyobozi bw’akarere ka Muhanga burasaba abayobozi bo mu nzego z’ibanze n’abaturage bayoboye ko bashyira ingufu mu bimina kuko ngo byabafasha mu koroshya gahunda z’iterambere. Umuyobozi More...
Rwanda | Huye district gets brick and roof tile making machines
The ministry of Local Government has donated brick and tile molding machines in Huye district. The 11 machines will be additional to the six machines that were handed over a few days. Huye district officials in More...
Rwanda | Huye: Imashini zibumba amatafari n’amategura zigiye kugezwa ku baturage
Hari hashize iminsi Minisiteri y’ubutegetsi bw’igihugu Ishyikirije Akarere ka Huye imashini 3 zibumba amategura n’izibumba amatafari 3. Ubu noneho hazanywe izindi 11 ariko zo zibumba More...


text:
L’argent des Africains : Pascal, prof de maths et informaticien en RD Congo – 780 euros par mois
30 mars 2016 à 15h18 — Mis à jour le 31 mars 2016 à 09h42
Par Lola Goffin et Natacha Gorwitz
Pascal, 28 ans, est professeur de mathématiques et informaticien à Lubumbashi, ville du sud-est de la RD Congo dont il est originaire. Grâce à ses deux activités, il gagne environ 780 euros par mois. Pour ce nouvel épisode de notre série, le jeune Congolais a accepté de nous ouvrir son porte-monnaie.
Ni iki cyihishe inyuma y'igihembo Abanyamerika baheruka guha mwene HABINEZA Yozefu?/NKUSI Yozefu
" Iyaba isi yayoborwaga n'UKURI, abo twita ba MAYIBOBO birirwa ku mihanda, nibo baba bicaye ku ntebe z'UBUTEGETSI". Umwe mu nzobere mu mibanire y'abantu na politike.
Abanyarwanda benshi bamaze kumva ko mwene Habineza Yozefu yahawe igihembo n'Abanyamerika bandikiye Shikama bayisaba kugira icyo yavuga kuri kiriya gihembo ariko ntibyadushobokeye kubera ibintu byinshi tuba tugomba kuvugaho akenshi byihutirwa.
Komanteri ku nyandiko:"Ibaruwa Simbikangwa Ngomaziragwira mwene Segahinda yandikiye Pawulo Kagame"
Icyitonderwa: Nta komanteri n'imwe SHIKAMA ibuza gutambuka! Jya munsi ya buri nyandiko ahanditse POST A COMMENT ukandeho, wandike komanteri yawe, uhite uyishyira ku rubuga. Abafite ibyo bashima n'abafite ibyo bagaya, mwese urubuga ni urwanyu.
Ubuyobozi bwa SHIKAMA
Ndabizi ko ushobora kutareka iyi comment igaragara ariko birakwiye ko niba waranize ugira gutekereza bitagarukira ku munwa aho winjiriza ibyo kurya gusa. none se abandi twese ko twize ibyo twize sibyo bidutunze. none se His Excellency yajyaga kuguha amahirwe yo kwiga akanakwigira.?
Rwose Umukuru w'igihugu cyacu ntawe atamika, aguha amahirwe yo kwirobera ifi yo kurya. ntacyo rero urusha so utarize kuko we wasanga atanambara ipantalo icitse ariko wowe warinaniwe witunga agatoki Prezida. uzabaze Africa yose umuprezida bazakugereranyiriza na #Kagame ntaho uzamukura. ni uwa mbere akanikurikira.
Hanyuma turemeranya ko abana bagwingiye bagabanutse kugera kuri 38% ariko se waba uzi aho byahereye bimanuka cyangwa uko byanganaga ubwo #Kinani wikundira yari akijujubya abanyarwanda?
ntawuvuka sha ngo yuzure ingobyi, none se wowe waba prezida ejo abana bose ejo bwacya baretse kugwingira bazingutse? kdi niba uzi iby'ubuzima abana bafite ikibazo cyo kuba bari Stunted sicyo gikomeye kurenza wasted 38% kdi bo ubu hasigaye 2% gusa.
Nuko rero musore ukennye ubwenge ntabwo ukennye ubuyobozi bwiza kuko bwo mu Rwanda turabufite mu Rwanda. Niba wirirwa uha impamvu zumvikana abatifuriza ubumwe n'ubwiyunge n'amahoro. iterambere ntiryakugeraho kuko wowe rwose usa nutifuza kubaho reka ababyifuza babeho kandi neza.
18 hours ago - Shared publicly
Iyo nsomye izi nyandiko za segahinda nshobora guhita mbona ibintu uko bimeze ntagombye amashusho mpamya,usibyeko abanyarwanda basa naboze igishuhe ngo kuko burya ngo gihora mu mazi .Gusa iyi myandikire ntacyo yasize ariko hari kimwe nasabaga cyashoboka ko mwazadukorera,ndavuga ku ngendo z'umwami wo mu rugwiro bavugako buriya bwoko b'indege agendamo ku isaha imwe $8,600.00 biba bigiye none nkibaza kuva muri afurika y'epfo ukagera kwa kirintoni honyine ubwo hari amasaha angahe?Ese niba idorari rimwe riri hafi amafaranga y'urwanda 800 ngaho ni munshyirire mu mibare mumbwire ukuntu umuntu ku isaha imwe ABA atwaye 7.280.000Frw noneho Bantu mwagowe amasaha uyu mwami amaze gukora mu minsi itageze kuri mirongocyenda akaba agenda mu nyungu ze bwite abana bakaba baburara abandi ntibakiga ,kubera gusesagura kwa mwene Rutagambwa .
-------------------------------------------------------------------------------------------------------------------------------------------------------------------
Reply
Ndabizi ko ushobora kutareka iyi comment igaragara ariko birakwiye ko niba waranize ugira gutekereza bitagarukira ku munwa aho winjiriza ibyo kurya gusa. none se abandi twese ko twize ibyo twize sibyo bidutunze. none se His Excellency yajyaga kuguha amahirwe yo kwiga akanakwigira.?
Rwose Umukuru w'igihugu cyacu ntawe atamika, aguha amahirwe yo kwirobera ifi yo kurya. ntacyo rero urusha so utarize kuko we wasanga atanambara ipantalo icitse ariko wowe warinaniwe witunga agatoki Prezida. uzabaze Africa yose umuprezida bazakugereranyiriza na #Kagame ntaho uzamukura. ni uwa mbere akanikurikira.
Hanyuma turemeranya ko abana bagwingiye bagabanutse kugera kuri 38% ariko se waba uzi aho byahereye bimanuka cyangwa uko byanganaga ubwo #Kinani wikundira yari akijujubya abanyarwanda?
ntawuvuka sha ngo yuzure ingobyi, none se wowe waba prezida ejo abana bose ejo bwacya baretse kugwingira bazingutse? kdi niba uzi iby'ubuzima abana bafite ikibazo cyo kuba bari Stunted sicyo gikomeye kurenza wasted 38% kdi bo ubu hasigaye 2% gusa.
www.shikamaye.blogspot.com
INTASHYO: Ibaruwa Simbikangwa Ngomaziragwira mwene Segahinda yandikiye Pawulo Kagame/NKUSI Yozefu
INTASHYO: ubu ni ubwoko bushya bw'inyandiko za SHIKAMA, intashyo ikazajya itegurwa na Dr NKUSI Yozefu ikaba iteguwe mu buryo bwo gutebya. Mu NTASHYO, Shikama izajya igerageza gusesengura ibibazo by'ingutu byugarije u Rwanda mu gihe ushinzwe kubikemura yibera mu mudendezo muri Amerika (USA) n'ahandi akaba ahaba iminsi igera kuri 200 mu mwaka mu Rwanda akahaza asa n'uje kuhasura!
Ubuyobozu bwa SHIKAMA
Gahenerezo, tariki ya 30 Werurwe 2016
Kuri Giselensi Pawulo Kagame
Rugwiro
Kigali
_________________
Giselansi,
Nyuma y'aho data Segahinda akwandikiye amabarwa abiri nkaba mbona biriho bitanga umusaruro dore ko icyo yasabaga cy'ibanze ari uko waza ugasura u Rwanda ukareba akaga warushyizemo ukareba uko wabigenza ngo uramire abiturage, ukaba uherutse gusura u Rwanda ndetse ukanyarukira mu majyaruguru yarwo ngo abaturage baho bagucinyire akadiho, nanjye nishimiye kukwandikira ngo nkugezeho ibyo umubyeyi wanjye atashoboye kukubwira kubera amashuri make yize.
ITANGAZO: Shikamaho.com yahagaritswe/NKUSI Joseph
Turamenyesha abasomeraga Shikama kuri www.shikamaho.com ko nabo baza bakayisomera hano kuri www.shikamaye.blogspot.com. Nkuko twabibabwiye dushyiraho ruriya rugereko, kwari ukugirango abari basabye ko babona ahantu batanga komanteri zabo bahabwa rugari. Mu gihe izo komanteri zitabonetse, twasanze bitari ngombwa gukomeza gupfusha amafranga ubusa ya Hosting n'ibindi bijyana n'urubuga; ruriya rugereko rukaba rwahagaritswe. Twiseguye kubo biri bubangamire.
Dg NKUSI Yozefu
Muzamenya Ukuri maze kubabohore
UBUREZI BWA GICUNGUZI MURI CAMP BAUMA KISANGANI: ISOZWA RY’IGIHEMBWE CYA MBERE KU ITALIKI YA 25/03/2016
March 25, 2016 DRC, NEWS No comments
IMYAKA IBAYE MYINSHI NTAYINDI MANA Y’INYAMBARAGA YIGEZE IBA HAFI Y’UBU BWOKO UWITEKA NIWE WENYINE WAKOMEJE KUBUBERA UMUYOBORO: GUTEGEKA KWA 2 32 11-12.
Iyo umukirisitu ari gusenga agira umwanya wo gusaba ibyo yifuza ko Imana yamukorera. Iyo ibyo yasabye atabibonye kubera intege nke za muntu agira ati: Imana yaranyibagiwe. Nyamara mbere yuko dusaba, Uwiteka Imana iba izi ibyo dukeneye mbere tutaranayisaba. Ikiruta byose ariko nuko Imana iba ifite ibyo yaguteganyirije bitakumirwa n’uwo ari we wese. N’ubwo bishobora gutinda ariko ntibishobora guhera kuko ntawe uvuma uwo Imana itavumye, bivugako abanyamugisha batavumika.
UDUSAJYA. Uko Umutekinitsi Pawulo Kagame yatekinikiwe mu Gakenke byanyibukije ibyabaye kuri Perezida Moamar Kadhafi wayoboraga Libya kuva muri 1969 kugeza muri 2011/NKUSI Yozefu
“1. Bavanye abantu mu byabo cyane aho amashanyarazi yagombaga kunyura, ariko ntibishyurwa bimara imyaka ine yose. Ariko numvise ko bamenye ko ndi buze hano ayo mafaranga barayazana. 2. Imihanda bazajya bakora ari uko ngiye kujya ahantu, ntabwo bishoboka.”.Pawulo Kagame mu Gakenke, 24/3/2016 ( kanda aha usome iby'uru ruzinduko ku Gihe)
Pawulo Kagame yatekinikiwe mu Gakenke!
Aya magambo ari aha hejuru yavuzwe na Pawulo Kagame ubwo yari yasuye Akarere ka Gakenke mu ntara y’Amajyaruguru. Shikama imaze iminsi icisha ku rubuga rwayo intashyo za Segahinda kuri Kagame. Mu nyandiko ebyiri uyu muvandimwe amaze kwandikira Pawulo Kagame ababazwa n’uko uyu mutegetsi ataba mu Rwanda ibintu bikaba byaradogereye kugeza aho ubwe nk’umuntu ukunda u Rwanda nka Kagame(!?) yiyemeza kumuhanura nk’umuntu mukuru w’inararibonye ngo ahame hamwe aramire abaturage yabohoje n’ibyabo byose muri 1994 akaba yarabajugunye mu menyo y’ibirura bye.
NDIBARIZA: Uwaha u Rwanda izina rishya :"MBARUBUKEYE" yabizira?/NKUSI Yozefu
Uwashaka yahindura izina ry'u Rwanda akarwita MBARUBUKEYE. Ibi Shikama tibivugishwa n'inzara iriho ica ibintu mu gihugu, abanyarwanda benshi bakaba bariho basuhukira muri Uganda, kbakaba ari ba Mbarubukeye na ba Sinzibiramuka! N'abafite ibya Mirenge ku Ntenyo akenshi bakuye mu cyuya n'amaraso by'Abanyarwanda n'Abakongomani nabo ntiborohewe, ugira utya ukumva ko nyiranaka wari umutoni mu Gatsiko bamutambikanye, cyangwa se Kanaka wategekaga aha n'aha bamuhitanye.
Abasirikare n’abapolisi bo kwa Kagame nabo ni ba Sinzibiramuka,ugira utya ukumva kanaka wari warigize akari aha kajyahe nka Jack Nziza, mwene Rutagambwa yamukubise hasi. Wabaza impamvu byagenze gutyo bati : “ Ni ibanga ry’akazi”! Ni uko abari abofisiye bakuru mu gisoda n’igipolisi bya kagame bamufashije koreka u Rwanda bagiye bagenda urusorongo abari basigaye mbarwa nabo bakaba bariho bigizwayo gahoro mbere yo kubirukana burundu. Umwicanyi ruharwa Jack Nziza ubu mwambwira aba hehe? Umwicanyi ruharwa Karenzi Karake wagizwe none umujyanama wa Kagame ngo mu bya gisirikare yamanuwe cyangwa yazamuwe? Shikama irabibutsa ko uyu mugabo yari umunyamabanga mukuru w’urwego rw’igihugu rushinzwe umutekano n’iperereza(NISS) byagabiwe Brig Gen Joseph Nzabamwita!
Uko bimeze kose, biragaragara ko Pawulo Kagame adagadwa akaba nta muntu akizera akaba akeka ko mu gihe yikoreye ingendo ze zitagira imipaka hari uwamuvangira agakora nkuko Jenerali Niyombare yakoreye Petero Nkurunziza umwaka ushize!
Dg NKUSI Yozefu
Muzamenya ukuri maze kubabohore
Nyuma y'igitero cy'iterabwoba cyibasiye Buruseli kuri uyu wa kabiri 22/3/2016, umutekano wakajijwe hirya no hino ku isi
ALERT AROUND THE GLOBE AFTER BELGIAN ATTACKS
Extra armed police on the streets, sniffer dogs and increased security checks at airports were just some of the measures brought in as the world reacted to this morning's attacks in Belgium.
NEW YORK: Elite counter-terrorism reinforcements deployed to crowded areas and train stations.
WASHINGTON DC: Additional K9 sweeps and patrols carried out as a 'precaution'.
UK: Airports, including Heathrow, Gatwick, Glasgow and Manchester, are increasing security and Prime Minister David Cameron is convening the government's emergency COBRA committee. Eurostar trains between London and Brussels-Midi have been suspended.
Ibitero by'ubwiyahuzi i Buruseli mu Bubiligi byahitanye abantu babarirwa muri mirongo/NKUSI YOZEFU
Mu gitondo cy'uyu munsi kuri 22/3/2016, Ububiligi bwibasiwe n'ibitero byahitanye abantu ubu bamaze kubarirwa muri za mirongo. Iri terabwoba ryatangiriye ku kibuga cy'indege cya Buruseli igihe cy'isaa mbili ku isaha yaho ( saa moya ku isaha mpuzamahanga), kuri iki kibuga haturikiye ibintu bikekwa ko ari igitero cy'umwiyahuzi.
IBINSHENGURA: FPR isigaye itera inda abagore ikabakoresha mu kwica abo idashaka! Janete Nyiramongi ngo asigaye ajya gukubita abakozi be bamucururiza lisansi!/NKUSI Yozefu
Rugali bateguye aka kavidewo
Ni kenshi Shikama yagiye ibagezaho inyandiko zamagana akarengane gakorerwa mu Rwanda. Zimwe muri izo nyandiko zababwiraga ukuntu FPR yakoresheje abagore mbere y'intambara yo muri 1990 mu gutata no gushegesha ingoma ya Kinani bayiba amabanga y'igihugu; muribuka akazi gakomeye kakozwe n'abitwaga ibiro bya kabiri.
Agatendo mu dutendo: Mu Rwanda hari ibitsina bingahe, bibiri cyangwa bitatu?/NKUSI Yozefu
Umusazi yarakugendeye yitegereza ibibera mu isoko ariyamira araseka ati:" Ngaho re, sibwo ibyari inama bibaye isoko"!
Nanjye ibyo ngiye kubaza hari benshi bazamfata nk'uriya musazi nyamara ikibazo cya Shikama gifite ishingiro nkuko gutangara k'uriya musazi kwari gufite ishingiro usesenguye neza ukareba ibibera mu isoko n'inama byo mu Rwanda!
Shikama yiyamye urubuga rwitwa RUGALI n'abandi bose bakiyitirira inyandiko zayo ziba zavunnye abazitegura/Dg NKUSI Yozefu
Ni kenshi abantu banyuranye bagiye bafata inyandiko za Shikama bakaziyitirira, bakazishyira ku mbuga zabo. Hariho n'uwo Shikama yigeze kubereka mu myaka ishize washinze urubuga kugirango ajye acishaho inyandiko zacu azita ize. Ibi rero mu itangazamakuru bifatwa nabi kurusha ubwicanyi n'ubujura bwitwaje intwaro. Hasi aha murahasanga inyandiko ya Shikama urubuga rwitwa wwww.rugali.com rwafashe rukayihindura mo bimwe maze rukayisohora ruyitirira abantu batabaho muri FACEBOOK!! Hasi aha twabashyiriyeho inyandiko yacu duheruka kubashyirira kuri Shikama hasi yaho dushyiraho inyandiko yashyizwe kuri www.rugali.com imaze guhindurwa.
Umuhanzi Ben RUTABANA aheruka kurusimbuka!/NKUSI Yozefu
Hari amakuru amaze kugera kuri Shikama avuga ko mu minsi ishize umuhanzi Ben Rutabana yagabweho igitero arakomeretswa biba ngombwa ko ajyanwa mu bitaro. Ben Rutabana ngo yavuye mu bitaro mu minsi ishize akaba ameze neza ndetse ngo akomeje imirimo ye nkuko bisanzwe.
IMFUBYI Z’IMPUNZI ZIBA MU MASHYAMBA YA CONGO RDC, ZIKOMEJE GUSHIMIRA ABAGIRANEZA.
2345
Ku italiki ya 19 ukuboza n’ibwo abanyarwanda banyuranye batuye i Bruxelles mu Bubiligi, bakoranye maze batekereza ku cyakorwa ngo bibuke imfubyi zabigizwe na FPR Inkotanyi ziba mu mashyamba ya CONGO RDC. Ku ikubitiro icyo gitekerezo cyagizwe n’amashyirahamwe nyarwanda yo mu Bubiligi, agizwe ahanini n’abarokotse ubwicanyi bwa FPR, bakagira Imana yo kuba bo batakiri mu mashyamba, ahubwo bakaba barabashije kugera mu Bubiligi. Ntakiza nk’icyo kwibuka aho wavuye ukazirikana abo wasize inyuma mu magorwa, bitanga ikizere cy’ejo hazaza heza kuri buri munyarwanda. Kuko iyo utakiri Ntibazirikana, uba ufite umutima n’ubumuntu, aribyo ubu bibura mu banyarwanda benshi ngo bongere bashyire hamwe, bungure u Rwanda n’abarwo mu bumwe mu mahoro n’amajyambere arambye.
umusirikare wafatiwe i Burundi ni umusirikare mukuru ufite ipeti rya Kapiteni cyangwa rirenzeho si kaporali nkuko uwafashwe abyivugira si n'igisambo kiba ibishyimbo nkuko Agatsiko kabivuga/NKUSI Yozefu
Umva Major Tewojeni Rutayomba(ibumoso) wakoranye akanayobora maneko i Kigali bariho babeshya ko ari igisambo kiba ibishyimbo(iburyo)
Mu kinyarwanda duca imigani ivuga ngo: "N'uwendeye nyina mu nyenga yaramenyekanye", " Kamenyero yenze nyina". Turongera kandi tukavuga ko umugani ugana akariho. Uyu mugani wa mbere urashaka kutwigisha ko umuntu wigira inyaryenge kurusha abandi agakora amarorerwa yibwira ko atazavumburwa aba yibeshya kuko atinda agafatwa. Uriya mugani wa kabiri nawo uratwigisha ko ukora amakosa rimwe kabiri, gatatu ukazageza aho ya makosa uyikorera ubwawe akakugiraho ingaruka mbi. Kuba tuvuga ko umugani ugana akariho, ni uko ibikubiye muri iriya migani yombi turiho tubibona mu buzima bwa buri munsi bw'abanyarwanda.
INTASHYO: Intashyo ya SEGAHINDA NGEZAHABAGABO kuri Pawulo Kagame( Igice cya kabiri)/ Nkusi Yozefu
Pawulo Kagame n'umukobwa we Anje(Ange) mu mwiherero w'i Gabiro
muri Werurwe 2016
INTASHYO: ubu ni ubwoko bushya bw'inyandiko za SHIKAMA, intashyo ikazajya itegurwa na Dr NKUSI Yozefu ikaba iteguwe mu buryo bwo gutebya. Mu NTASHYO, Shikama izajya igerageza gusesengura ibibazo by'ingutu byugarije u Rwanda mu gihe ushinzwe kubikemura yibera mu mudendezo muri Amerika (USA) n'ahandi akaba ahaba iminsi igera kuri 200 mu mwaka mu Rwanda akahaza asa n'uje kuhasura!
Ubuyobozu bwa SHIKAMA
Segahinda Ngezahabagabo
Akarere k'Amajyepfo, intara ya Gisagara
Letariki ya 15 werurwe mu mwaka wa 2016. Kuri Giselansi Kijana Muzehe,
Giselansi, ni Segahinda Ngezahabagabo wa Maburakindi na Nyirabaravuga wa hariya mu Gahenerezo wongeye kubasuhuza. Urwandiko rwanjye rw’ubushize ngo rwabagezeho rutinze kuko uwo naruhaye yageze muri USA asanga wavuyeyo werekeje Dubai arwoherejeyo rusanga wagannye muri Singapour barwoherejeyo basanga werekeje I Hong Kong mu Bushinwa. Ntabwo nakurenganya ni akazi kenshi!! None se ko mu banyarwanda miliyoni 12 zose ntawe wabona ukubera minisitiri w’ububanyi n’amahanga uzi gukora, hari uwakurenganya kuba wigira aho hose?! Ariko se aho kugushimira ubwo bwitange, abenshi ntibirirwa bagusebya ngo uba wagiye guhisha amafaranga yawe!
GUSHIMA
Giselansi, ni ukuri mperuka kugushimira igikorwa uheruka gukora ubwo wari wagiye kwitemberera muri Senegal mu minsi ishize. Kugirango ufunge umunwa babandi birirwa basakuza ngo usesa umutungo w’igihugu mu ngendo zawe muri Shikama basigaye bavuga ko ziruta iz’umwarabu Ibn Batouta, warangije kwiryohera I Dakar maze werekeza muri Guinnee mucyo wise uruzinduko rw’akazi kandi uhasinyira n’amasezerano atanu ya baringa! Naritegereje maze ndavuga nti ntureba se ahubwo, biriya byari byaramucikiye he koko?! Kuki atigiye ku mugore we Nyiramongi ujya kwisurira abana be muri USA agahitira muri zimwe muri za kaminuza zaho gutanga ngo amasomo, maze ibyari ugusura abana bikitwa uruzinduko rw’akazi, amafaranga yakoreshejwe mu kwishimisha k’umuryango wanyu akaba akubiswe icyuhagiro. Ni ukuri kiriya gikorwa nagikuriye ingofero pe.
Si ibyo gusa ariko, nakunze ni uko uherutse kubigenza muri bwa bwiherero bwa 13.Nakunze ukuntu utongeye gucanshamira abagaragu wagabiye. Nari nagize ubwoba ko uri bukore nko muri 2015 kandi uzi akazi k’indashyikirwa bagukoreye ko kugukanira ikoti uzasaziramo mu Rugwiro; nagushimiye rwose uko wabyitwayemo kuko uzongera kubakenera umwaka utaha wa 2017 mu gutekinika amatora yo kukugira umwami muri Repubulika; Yozefu Habineza aherutse kubivuga neza ubwo yagiraga ati: “ aho ujishe igisabo ntuhatera ibuye”.
Giselansi, ndongera kugushimira nanone uko uheruka kubigenza muri wa mwiherero wa 13. Sinzi ko ndi bubone impapuro zo kwandikaho ibyo ngushimira uyu munsi. Giselansi, ni byiza kubona uzana umugore wawe nako mu gisirimu ngo muvuga madamu, ndetse n’umukobwa wawe Ange nawe namubonyemo, ni byiza rwose. Ba bandi birirwa basakuza ngo Agatsiko, Agatsiko bazahekenye amenyo bayamarire mu nda. Waberetse ko atari indobanure zigize Agatsiko zigiye kubayobora nako kubategeka mu myaka iri imbere, ahubwo ari umuryango wawe nyiri zina, nibahekenye amenyo bayamarire mu nda; cyane cyane za nyangabirama zo muri SHIKAMA.
Muzehe, Kijana wacu, ndongera kugushimira ko wagize utya mumaze kwiyakira iminsi itatu yose hariya I Gabiro, ugategeka ko abagaragu bawe batongera kwiha amenyo y’abasetsi bandika imyanzuro ya buriya bwiherero. None se ko ibibazo biba bikubiye mu mwanzuro w’umwaka uheruka mwongera kujya mu mwiherero ukurikiyeho nta kibazo na kimwe mukemuye, ubwo ntikuba ari ukwiha amenyo y’abasetsi? Ikibazo cy’amashanyarazi cyavuzwe kenshi, noneho bigeze n’aho Kigali irara mu kizima rimwe na rimwe, na sitade Huye ikabura amashanyarazi mu mukino wa CAF!Inzara mu gihugu yavuzwe kenshi noneho bigeze n’aho 50% by’abana bari munsi y’imyaka 15 bagwingiye nkuko bitangazwa na LONI, ibi byose bikaba bituruka ku mirire mibi!
Uburaya bwavuzweho kenshi mu myiherero ariko noneho si uburaya gusa kuko hari n’ubupfubuzi ndetse n’ababikora byombi, iki kibazo se kireba ba Ngofero hari aho gihuriye n’Agatsiko?!Sinibagiwe kandi n’abana bo ku mihanda, batwanduriza imihanda kuko ubu abenshi bayigendamo nta n’inkweto bambaye, ndetse bamwe ubu bakaba barara muri za ruhurura batwanduriza imiyoboro ijyana umwanda; ndakeka ko bitari ngombwa kongera kwanzura dushyira aba bose kuri gahunda ziri imbere; ndakwizera rwose, ugiye gutegeka ko aba bose bafatwa bakajugunywa muri za gereza kugirango badakomeza kwanduza isura y’u Rwanda no kunukira abanyamahanga baza kwigira ku Rwanda buri munsi.
IBIMBABAZA
1. U Rwanda rwaragwingiye rukaba rugomba kujyanwa mu kigo mbonezamirire.
Giselansi, ibyo ngiye kukubwira ntubifate nk’urwenya; ni ukuri ndakwigize ubitekerezeho cyane. Mperutse kureba kuri TEZIYO, umwe mu bakozi bawe asobanura iby’ubukungu bwo mu Rwanda maze bimbera nka ya mayobera yo kwa Padiri avuga ko Imana Data n’umuhungu we Yezu Kirisito n’undi mugabo ngo witwa Roho mutagatafu ngo aba bagabo batatu bose ari Imana; ariko ngo hariho igihe bakora Imana imwe! Niko, byarancanze, baba umwe bageze mu mwiherero nk’umwe muherukamo, cyangwa buri gihe? Najajwe, umbabarire ni ayo abasaza muvandi.
Twigarukire ku bukungu bwacu. Uriya mugabo wari kuri Teleziyo yavuze ko ubukungu bw’u Rwanda bwakuze mu kigero cya 7 % umwaka ushize wa 2015 naho ng’uyu mwaka rukazakura 6%!!!!Ibi byarancanze rwose, ese dukurikije iyi mibare ubukungu bw’u Rwanda burakura cyangwa buragwingira? Nubwo nta mashuri nize nkaba narirangirije atatu abanza, ndabona njyewe ubu bukungu ibyarwo bimeze nk’ibya ba bana bo mu Rwanda bari munsi y’imyaka 15 hafi ya bose bagwingiye bakaba bagomba kujyanwa mu bigo mbonezamirire; ubu bukungu bwagombye kujyanwa nabwo mu kigo mbonezamirire naho ubundi bwaki irabuhitana aho bukera!!
2. Kuki Giselansi wigisha muri kaminuza zo mu mahanga mu zacu ntukandagizemo ikirenge?
Nkimara kumva iyi mibare ivuzwe hejuru, negereye ka gahungu k’iwanjye kamaze imyaka itanu mu rugo kandi kararangije kaminuza kakaba karize iby’ubukungu. Nakabajije niba iyi nyamaswa yitwa ubukungu bayipimisha ya metero dukoresha cyangwa hari ikindi gipimo bakoresha. Yaraye ansobanurira budukeraho ariko sinasobanukiwe na busa; natoyemo ijambo rimwe gusa: “GOROWUSU(growth)”!Naravuze nti singaye na mwene Rutagambwa ubima akazi, ubwo se wize iki!Yararakaye, arazenga, azenguruka inzu yose akubita inzugi, ngize Imana agana iy’uburiri. Reka nongere nterere akajisho kuri TEZIYO maze nkubona wowe giselansi kuri TEZIYO ngo wasobanuraga iby’ubukungu muri kaminuza ngo ya Havadi(Harvard)!
Nishimiye kubona uwatubohoje muri 1994 yigisha muri imwe muri za kaminuza za mbere ku isi kandi bavuga ko wowe utarangije n’ayisumbuye! Umunyamakuru wasobanuraga ibyawe, yavuze ko ari inshuro nyinshi Giselansi yigisha muri za kaminuza hirya no hino ku isi, ngo wakoze nk’ibi muri za kaminuza zo muri USA nyinshi, mu Bwongereza, ndetse na Singapur!!!
Nkimara kumva aya magambo, nahise nshoberwa nifata ku munwa! Giselansi, ni gute wasiga iby’iwanyu bita imitemeri maze ukajya gupfundikira iby’ahandi? Niba atari ibanga, uku niko gukunda igihugu muhora mutwigisha?Ni gute umwana wanjye yarangiza kaminuza atazi uko ubukungu bukura cyangwa bugwingira kandi uhari ukajya kubyigisha abo muri za kaminuza z’ahandi utaye iz’iwacu? Giselansi, ni ukuri ntibikubabaze cyangwa ngo uvuge ko ngusuzuguye, ugomba kugororwa ukigishwa gukunda igihugu, maze ubwo buzobere bwawe abana b’u Rwanda nabo bakabusoromaho.
3. Kuki muvuga ko amafaranga yabuze kandi hari inganda zikora impapuro?
Giselansi, tukiri kuri iki kibazo cy’ubukungu, ko wumva amafaranga yashize mu bubiko kandi mukaba mumaze iminsi mucuruza impampuro, ikibazo mwahuye nacyo ni ikihe koko?Kuki mudakora impapuro nyinshi ngo munatwubakire amasoko hirya no hino mu midugudu, ngo muziduhe natwe twibonere urumiya? Ese rwa ruganda rwa Zaza rwakoraga impaporo kera rwarahagaze?Niba rwarahagaze se kuki mutubaka izindi?Giselansi, mwikwikubira ibyiza n’Abanyakigali mwenyine, nimudushakire uburyo natwe ducuruza impapuro kuko inzara itwugarije nkuko nabikwandikiye mu ibarwa y’ubushize.Hari umudepite wo muri Repubulika ya mbere ya Bwengenyakuri witwaga Rutabagisha wigeze kubaza ikibazo nk’iki muri 1967; birababaje kubona kitarabonerwa umuti kugeza n’ubu.; ni impapuro zibura cyangwa n’ubushake bubura?
Giselansi, reka noye kubarambira kuko nzi ko ubu uriho witegura kujya mu mahanga cyangwa utekereza igihugu cyo kujya kuruhukiramo; reka ndekere aha nzakomeze ubutaha. Ariko ni ukuri abo wabohoje muri 1994 ubukene butugeze kure, nusubira mu mahanga ejo cyangwa none nimugoroba, uzatuzanire impapuro nyinshi natwe tuzazicuruze turamire ibibondo.
Umwe mu baturage wabohoje muri 1994,
Segahinda Ngezahabagabo. Akarere k'Amajyepfo, intara ya Gisagara, umuturage wo mu Gahenerezo
Umwe mu baturage wabohoje muri 1994,
Segahinda Ngezahabagabo. Akarere k'Amajyepfo, intara ya Gisagara, umuturage wo mu Gahenerezo
Dg NKUSI Yozefu
www.shikamaye.blogspot,no
Uharanire ko Ukuri gusimbura ikinyoma
Umusirikare w'u Rwanda yoherejwe gutata i Burundi afatirwayo, Kagame Pawulo ahita amwigarama kandi ariwe wamwohereje!/Nkusi Yozefu
Iby'u Rwanda n'u Burundi bimeze nka za ndyarya ebyiri zararanye ngo bugacya ntayenze indi! U Burundi buti u Rwanda nirwo ruhungabanya umutekano w'u Burundi, u Rwanda narwo ruti ahubwo u Burundi nibwo bucumbikiye FUDELERI(FDLR) yiteguye gutera u Rwanda iturutseyo. Muri uku kuryaryana kw'ibi bihugu byombi ni nako bikomeje kohererezanya intasi mu rwego rwo kwitegura intambara kuko buri cyose kiryamaiye amajanja.
IFOTO y'ICYUMWERU.Nsubize Pawulo Kagame ku bibazo yabarije mu mwiherero wa 13: Abategetsi ntibashishikajwe no gukemura ibibazo wabajije barajwe ishinga n'uko wakomeza gutegeka gusa imbehe yabo igahora yuzuye!/NKUSI Yozefu
Mu nama y'umwirero ubera i Gabiro kuva kuri 12/3/2016 kugeza ejo kuwa mbere tariki 14/3/2016, Pawulo Kagame mu ijambo yagejeje ku bakozi be bari muri uyu mwiherero abaza ibibazo byerekeranye n'abana n'icuruzwa ry'abantu, yagarutse cyane ku bivugwa n'ibinyamakuru.Ijambo " ibinyamakuru" yarivuze inshuro zirenga eshanu. Ni kenshi Shikama yagiye ibwira abasomyi bayo ko uyu mutegetsi asoma cyane kurusha abagererwa be; ariko se ibyo asoma bimumarira iki niba atabyifashisha ngo akemure ibibazo biba byazamuwe n'ibi binyamakuru?
AGATENDO MU DUTENDO. "Abo bavantara, mu minsi yabo ya nyuma bazarya akaribwa n'akataribwa."Magayane. Wari uzi ko imyaka y'amavuko y'umuntu isigaye igurishwa mu Rwanda ? Waba se uzi ko Agatsiko kagiye kubyaza inoti ubwiza bw'abanyarwandakazi?/Nkusi Yozefu
Magayane burya yari umuhanuzi ukomeye; ibyo yahanuriye Ikinani kitananiye abanzi n'abagamabanyi uwavuga ko bigeze ku musozo ntiyaba yibeshye. Bimwe mubyo yavuze harimo ko abo bavantara bazarya akaribwa n'akataribwa mu minsi yabo ya nyuma. None se niba unyarwanda asigaye yakwa amaturo na FPR bikageza noneho ko asorera n'imyaka ye y'amavuko igisigaye ni iki? Niba se u Rwanda rugeze aho rucuruza abana rwibyariye, aho Magayane yabeshye ni hehe?
Uburyo bushya bwo kubohoza imyanya y'akazi mu Rwanda: Umuhutu arashimutwa agafungirwa ahantu hatazwi naho Umututsi akoherezwa kwiga mu mahanga/NKUSI Yozefu
Nyuma y'inkuru nyinshi tumaze iminsi ducisha hano kuri Shikama zivuga ukuntu ruswa imaze guhindura u Rwanda nka Sodomu na Gomora, ubu noneho itangazamakuru ry'Agatsiko ririho rirahitisha inyandiko zivuga ukuntu abantu basigaye batsindira ibizame by'akazi ntibahabwe akazi batsindiye!
Nyuma y'aho Yoweri Museveni atsindiye amatora yamaganywe hirya no hino ku isi kubera amanyanga n'igitugu byayaranze, Abanya Uganda bamuteje ingurube , batangaza ko yapfuye ndetse banibasira igipolisi cye bacyambura imbunda/Nkusi Yozefu
Kuri 18 /2/2016 niho muri Uganda habaye amatora ya Perezida wa Repubulika. Ingingo ya 142 y'itegeko rigenga amatora muri Uganda ryo mu Kwakira 2000 ivuga ko uwiyamamariza kuba Perezida wa repubilika muri Uganda aba ari Umunya Uganda kavukire kandi afite hagati y'imyaka 35 na 75 y'amavuko. Muri 2005 niho hakuweho umubare wa manda Perezida wa repubulika ashobora kuyobora Uganda. Ni ukuvuga ko Museveni ashobora kwiyamamariza gutegeka Uganda kugeza apfuye.
IBYAHISHUWE: Kwimurirwa mu mahanga kw'abiyita impunzi atarizo byabaye Imari ishyushye mu Rwanda!/Nkusi Yozefu
Abafaransa baca umugani ngo ibyago bya bamwe niwo munezero w'abandi( le malheur des uns fait le bonheur des autres); tukaba dufite umugani mu kinyarwanda ujya gusa n'uyu uvuga ngo Umusonga w'undi ntukubuza gusinzira.Nashyizeho uriya w'igifaransa atari ukubera kugikunda kuko ntaho mpuriye nacyo kuko atari ururimi rwanjye; nkaba nabitewe n'uko uriya mugani usobanura wonyine ibikubiye muri iyi nyandiko kurusha uriya w'ikinyarwanda. Shikama imaze iminsi ibagezaho inyandiko zinyuranye zerekana ukuntu igihugu cyacu cyahindutse nka Sodomu na Gomora; nta kintu ushobora kugeraho byaba akazi cyangwa guhabwa serivisi iyo ariyo yose udatanze ruswa yaba iy'igitsina cyangwa amafranga.Abakobwa baragurishwa nk'ugurisha itungo rigufi kugirango bajye gucuruzwa mu buraya muri Aziya, Sudani y'epfo n'Uburaya.Ibiyobyabwenge bitemberezwa mu gihugu ubu biraruta kure ibitemberezwa mu bihugu byari bizwiho ubu bucuruzi mu minsi ishize nka Colombia na Mexique. Ibi bibi byose biraterwa no gushakisha ifaranga mu kantu kose bikorwa na FPR- Inkotanyi kuva yafata ubutegetsi muri 1994; hejuru y'inzira mbi zinyuranye twavuze hejuru zikoreshwa mu gushaka urumiya, hari ubundi bucuruzi bwagiye bugirwa ibanga kugeza n'ubu kuko ari Abahutu cyangwa Abatutsi babuhuriramo ku bwinshi. Ubwo bucuruzi nta bundi atari ukuriganya impunzi zahungiye mu Rwanda, zikamburwa amahirwe yo kwimurirwa hanze agahabwa abanyarwanda bifite bo mu moko yose uko ari 3 atuye u Rwanda. Agatsiko kabonye ko ibyo gakora byamenyekanye none katangiye ikinamico ngo kayobye uburari. Kurikira Shikama ikubwire akari i Murori ku byerekeye ubu bucuruzi bw'impunzi.
ITANGAZO RIGENEWE ABANYAMAKURU N°001/R.F.PS.IMB/20016 « ITERAMBERE RY’ABAGORE MU RWANDA NI AGATERERANZAMBA »
Rushingiye ku myanzuro ya Beijing yimakazaga iterambere ry’umugore ku isi ;
Rushingiye kandi ku Itegeko Nshinga ry’u Rwanda rihamya uburinganire hagati y’umugabo n’umugore ;
Rugarutse kandi ku Itegeko Ngenga rishyiraho Inama Nkuru y’Igihugu y’abagore ;
Rumaze kubona ko iterambere ry’umugore mu Rwanda ritagaragarira mu bikorwa ahubwo riri mu mpapuro no mu magambo gusa ;
Urugaga rw’Abagore rushamikiye ku Ishyaka PS IMBERAKURI ruramenyasha none ku italiki ya 8 Werurwe 2016 ku munsi w’umugore, Abarwanashyaka b’Ishyaka PS IMBERAKURI,Impirimbanyi zose za Demokarasi n’Inshuti z’u Rwanda ibi bikurikira :
IFOTO Y'ICYUMWERU. Ibyo Perezida Habyarimana Yuvenali yimye Djibouti Kagame Pawulo yabibahaye nk'utanga mu isambu yarazwe na se!/ Nkusi Yozefu
Ku itariki ya 5/3/2016 ubwo yari mu rugendo rwe rw'iminsi ibiri mu Rwanda perezida wa Djibouti Ismael Omar Gueleh yasinye amasezeranona Kagame asa n'ameze nko guhererekanya ubutaka ku mpande zombi. Pawulo Kagame akaba yaratanze hegitari icumi(10Ha) mu gace ngo kagenewe inganda mu karere ka Gasabo ku nyiturano ngo Djibouti yahaye u Rwanda hegitari makumyabiri(20Ha) muri 2013. Uwaba umwana ni uwavuga ko iri hererekanya butaka hari inyungu rifitiye rubanda nyamwinshi! Ubu buhendabana, Perezida Habyarimana Yuvenali ashobora kuba yari yarabuteye utwatsi muri 1983 ubwo mugenzi we Hassan Guled Aptidon yasuraga u Rwanda igitaraganya. Kurikira Shikama ikubwire impamvu yemeza ko ubu bwumvikane buri mu nyungu z'Agatsiko atari iz'abanyarwanda.
UBUCURUZI buragwira: Inzoka zisigaye zitabazwa muri masaje ngo zikurure abakiliya/NKUSI Yozefu
Abanyarwanda batuye Kigali bamenyereye iri jambo" MASAJE" ryavuzweho byinshi mu minsi ishize mu gihugu kubera ukuntu ikorwa abenshi bemeza ko bihwabanye n'umuco nyarwanda. Nyamara hari abandi basanga nta kibi kirimo cyane cyane ko ifasha uyikorewe kugubwa neza mu mubiri we. Ntabwo Shikama yazinduwe no kugira uruhande ibogamiraho muri izi ebyeri, ahubwo twe turibanda ku gashya kamaze iminsi kageze muri Masaje. Ubwo bimenyerewe ko ahenshi hakorerwa masaje ikorwa n'abakobwa akenshi bakiri inkumi, hirya no hino ku isi batangiye kubasimbuza inzoka!
Umukobwa ukwiye kubera urugero abanyarwanda bamugaye ku mubiri no mu mu mitekerereze/NKUSI Yozefu
Tri Yakin Romaida Maury ni umukobwa utagira uko asa ukomoka muri Indonesia, mu kinyarwanda tumwita IRIBAGIZA! Uyu mukobwa yavutse atagira amaboko ariko imikorere ye n'imitekerereze ye itangaza abamubona. Ajya mu ishuri nk'abandi bana bari mu rugero rwe, afata amasomo nk'abandi ntawe umwandikiye kuko abikora ubwe akoresheje akaguru k'iburyo.
INTASHYO: Intashyo ya SEGAHINDA NGEZAHABAGABO kuri Pawulo Kagame( Igice cya mbere)/(Inkuru yavuguruwe 3/3/2016/11:00GMT) Nkusi Yozefu
INTASHYO: ubu ni ubwoko bushya bw'inyandiko za SHIKAMA, intashyo ikazajya itegurwa na Dr NKUSI Yozefu ikaba iteguwe mu buryo bwo gutebya. Mu NTASHYO, Shikama izajya igerageza gusesengura ibibazo by'ingutu byugarije u Rwanda mu gihe ushinzwe kubikemura yibera mu mudendezo muri Amerika (USA) n'ahandi akaba ahaba iminsi igera kuri 200 mu mwaka mu Rwanda akahaza asa n'uje kuhasura!
Subscribe to: Posts (Atom)


text:
Aba hackers benshi ntabwo bazi cyangwa bamenyereye gukoresha linux ahubwo bakaba bafite ubumenyi bujyanye na Windows operating system na Mac. Rimwe na rimwe ukaba usanga iyi iba imwe mu mbogamizi abantu benshi bashaka kuba aba White Hat Hacker bagenda bahura nayo. Ku mpamvu nyinshi nziza rero Linux akaba ariyo Operating System wakwifashisha mu gihe ushaka kuba umu White Hat Hacker, Grey Hat Hacker cyangwa Black Hat Hacker !! Ushobora guhita wibaza uti ese White Hat Hacker ,Grey Hat Hacker na Black Hat Hacker bishatse kuvuga iki?? Uyu mwanya ntabwo aribyo tuvugaho ariko tukazabikugezaho ubutaha reka dukomeze n'aka gace kambere kavuga kuri Linux.
Bavuga ko kugira ngo ube umu hacker ugomba kuba uzi byibuze ibyibanze kuri Linux Operating System. Akaba ariyo mpamvu nafashe akanya kugira ngo njye mbagezaho ibyibanze wagakwiye kumenya kuri Linux utu akaba ari uduce tuzajya tugenda dukurikirana tukubwira kubyerekeye Linux Operating System kuva kuri zero kugeza haricyo umenye (professional),White Hacker.
Nzageragerageza kureba uburyo wakongera ubumenyi mu gukoresha Linux Operating System buhoro buhoro uko uzagenda usoma kugeza uburyo uzaba ushobora gukora Hacking.
Muri uru ruhererekane tuzakoresha Linux Operating System Yitwa Kali Linux n'ingero zose uzabona hano inyinshi zijyanye na Hacking Tuzazibereka dukoresheje kali Linux. Ushaka kuyimanura wajya kuri iyi link https://www.kali.org/downloads/
Mbere y'uko ntangira ndizera ko buri wese azi uburyo ushobora gushyira Operating System muri mudasobwa ye cyangwa ukaba uzi uko wakoresha Hypervisor (vmware,cyangwa virtualbox) hari utazi uko yabigenza yatwandikira kuri facebook page yacu tukazamukorera video yerekana uburyo ushobora gukoresha Hypervisor.
1. Fungura Terminal
Mugihe uri gukoresha Linux ikintu cyambere ugomba gukora ni ugufungura terminal. Muri kali linux hari aka Icon kayigaragaza kari kuruhande rw'ibumoso kandaho incuro imwe ebyiri hazahita hafunguka window isa n'iri ku foto ikurikira.
Iyo window ifungura icyitwa shell. ushobora guhita wibaza uti ese shel niki ??shell ni Command Line Interface ituma ukora ama commande amwe n'amwe cyangwa ukaba wayifashisha wandika scripts. Hari ubwoko bwinshi bwa shell ariko ubuzwi cyane akaba ari Bash Shell(Bourne Again Shell). Iyi ikaba ariyo iza muri Kali Linux ndetse n'andi ma Linux Distribution.
2. Ugomba kumenya ibijyanye na File System
Bidahuye no muri Windows Operating System, Linux Operating system yo ntabwo yerekana ama Hard Drives gusa .Linux Operating System yo uko ama File yayo ameze mbere na mbere haza icyo twita root hamwe uzasanga igaragazwa nakamenyetso kameze gutya /.
Ikaba ariyo iza hejuru y'andi ma Logical File Structure.
Urebye neza kuri iyi foto iri hejuru ya Linux File System ahabanza hariho root cyangwa /. Ariko ntuzitiranye “root” user na root(/) ya File System ibi ni ibintu bibiri bitandukanye. Hano root ni nk'ibanze ry’uko File system yubatse.
Reka turebere hamwe amwe muma sub-directories ya root icyo agenda akora .
1./root:iyi yerekana home directory kuri buri mu super user ni ukuvuga root user:
2./etc iyi folder cyangwa directory yo ibika ama configuration yose ajyanye na linux Operating System.
3./home iyi ikaba ari home directory y’umu user runaka.
4./mnt aha niho andi ma file systems aba abitse
5./bin niho ama binaries cyangwa executables muri Windows aba abitse.
6./lbb aha niho ama libraries files aba ari.
Reka tube turekeye aha tuzagenda tubona icyo amwe n’amwe agenda akora mu tundi duce cyangwa izindi nkuru zizagenda zigera kuri uru rubuga.
3. PWD
Rimwe na rimwe iyo ukoresha Linux harigihe wumva ushaka kumenya aho urimo gukorera ni ukuvuga kumenya directory urimo, Uyimenya wifashishije Command ya PWD(Present Working Directory ) iyi yerekana aho urimo gukorera .ibi biba byiza iyo ushaka kuva muri directory imwe ujya muyindi bigufasha kumenya aho uva.
Fungura terminal yawe nk'uko twabibonye mbere andikamo “pwd” command ukuyeho “” uhite ukanda Enter uzahita ubona aho uri gukorera.
Uko ubibona Linux ihise ituzanira /root itubwira ko turi muri directory ya root user .iyo tuba turi muyindi directory yari guhita izana izina ry'aho turi .
4. whoami
Linux burigihe ntabwo isaba ko ukora login uri Root user burigihe ushobora no gukora Login uri umu user usanzwe .ugereranije na window iyo tuvuze root user muri linux aba ari nka Administrator muri windows Operating System .Bikaba Atari byiza kandi ko burigihe ukora login uri root kuko ushobora kuba waba hacked n'umuntu runaka akaba yakwangiza ibyawe byose bikaba ari byiza ko ugomba gukora login nk’umuser usanzwe .
Rimwe na rimwe rero ushobora kwibagirwa uko wakoze login niba walogginze nka root cyangwa nk’umuser usanzwe rero kugira ngo umenye uko waloginze hifashishwa “whoami” command.
Iyo nza kuba na logginze nka user usanzwe ,system yari guhita izana izina ry’uwo mu user.
5. cd
cd command icyo ifasha ituma ubasha kuva muri directory ujya muyindi ukoresheje terminal akaba ari bumwe mu bumenyi bw'ibanze ugomba kuba ufite mu gihe ukoresha Linux Operating System.
Bijya gusa neza nko muri windows command Line, naho dukoresha cd (change directory)command dushaka guhindura directory ,Uko cd command ikoreshwa fungura terminal>andika cd usige akanya ukurikizeho izina rya Directory ushaka kujyamo.
Urabona ko twahise tujya muri /etc directory nk'uko ubibona ushobora kureba ko aribyo wandika command twabonye haruguru “pwd”.
ushobora gukoresha cd ugasiga umwanya ugakurikizaho / (cd /) ushaka kujya kuri root level.
cyangwa ukaba ushaka kujya kuri directory ibanziriza iyo urimo ushobora gukoresha kali>cd .. wabikora wandika cd ugakurikizaho utudomo tubiri.
cyangwa ukaba ushaka kujya kuri level ebyiri zabanjye nukuvuga inyuma ho kabiri bitewe n'aho uri
koresha kali>cd .. .. cyangwa cd ../..
6. ls command
Ushobora kuba uri muri directory runaka ukaba ushaka kureba ibintu byose biyirimo ushobora gukoresha “ls” command ukuyeho “” ukareba ibitu byose biri muri iyo directory.
Kali>ls
Uko ubibona kuri iyi photo iri haruguru ama files na directory byose byagaragaye ukoresheje ls command.
Ariko ushobora kuba ushaka amakuru ahagije ajyanye nabyo nko kumenya igihe byahinduriwe ,uko bingana, permissions, na owner. Ushobora kongeraho -l switch nyuma ya ls kugira ubone ibyo tumaze kuvuga.
Uko bikorwa fungura terminal andika ls usige akanya wandike –l (ls –l)
7. help
Ubundi urebye buri command muri linux igira ubufasha(help) ni ukuvuga ko ushobora kubona uburyo ikoreshwa urebye muri file yayo yerekana uburyo ikora ndetse n'uko ikoreshwa. Help command ikwereka uburyo ushobora gukoresha no gusobanukirwa uburyo command ushaka gukoresha ikora n'uko wayikoresha .
Urugero nshobora kuba nshaka uburyo nakoresha wireless cracking tool nshobora kwiyandikira iyo command runaka ngakurikizaho –help ikanyereka uko ikoreshwa.
Kali >aircrack-ng –help
Ubundi buryo ushobora kwifashisha ushaka kubona uko commande runaka ikoreshwa ushobora kwifashisha -h cyangwa ? kugira ngo ubone ubufasha bujyanye na command iyo ariyo yose . Nshobora kuba nshaka kumenya uko nakoresha wordpress vulnerabilitie scanning tool (wpscan)
Nahita nandika wpscan -h muri terminal ako kanya mpita mbona uko wpscan ikora n'uko nayikoresha
Hano ho urabonako nakoresheje minus sign( - ) cyangwa dash imwe
8. man
Icyiyongera kuri help switch ku ma commands menshi n'ama applications ushobora kubona information zerekeye application runaka cyangwa command runaka ugiye kuri manual page yayo. Urebye buri Linux igira manual page ya buri application na command .
Ushobora kubona manual wanditse muri terminal man commands imbere ya command ushaka kureba manual page yayo cyangwa application :
Urugero: Fungura Terminal wandike man ukurikizeho commande ushaka (man aircrack-ng)
Iyi izahita ifungura manual page ikatwereka information zose kurusha izo twabona dukoresheje -help.
Aka kakaba ari agace kambere twareberaga hamwe. Ndakeka buri kimwe cyagaragaye neza hagize icyo ushaka kudukosoraho cyangwa kutwunganira watwandikira kuri facebook page yacu.
Ushobora kuba wakunze ibyo twanditse kora share usangize n’abandi.
Nagize flash bootable nyishyiraho files ya kali Linux byose neza Na za power ISO byose ndabikoresha iba bootable fresh maze nyicomeka kuri windows PC 8 maze nda booting ya kali Linux birakunda biranakora neza tuu gusa nzakubura shutdown option birumvikana nakoze shutdown by force nshomoraho flash yanjye ndayi restartinga PC ark yaka ari windows OS nanone kdi uziko narii n' install kali Linux OS Ndanongera ndatangira byose ark nazimya nkatsa bikaba gutyo sizi icyo wamfasha kbs
Man this is great gufasha abanyarwanda kubyumva neza, wenda wasanga haribamwe icyongereza kigora, so keep it up guys! Best wishes from USA
Here at Ktimez Inc we have qualified programmers that can develop a great web based,desktop and mobile(Androi&IOS) apps for you.Hire Us
Here at Ktimez Inc we have qualified programmers that can teach you every language you are willing to know.Hire Us
You like our daily ICT and Tech news? Hire us, we have a lot of engineers and qualified and skilled IT specialist to train you wherever you are.Hire us


text:
Friday, December 12, 2014
AMAFOTO 10 YEREKANA IMIBEREHO YA PREZIDA OBAMA MURI 1976 UBWO YASURAGA UMURYANGO WE MURI KENYA
1976 Barack Obama ubwo yarafite imyaka 26 yasuye umuryango waho ise yakomokaga mugihugu cya Kenya. Yabashije kuboneraho guhura nabantu bamukomokaho mumuryango wa se aribo banyirarume, base wabo, babyarabe, ba nyirasenge, na nyirakuru Mama Obama ndetse nabandi. Uru ruzinduko yagiriye muri Africa mubusore bwe bwaramuhinduye byiteka ryose. Ngaho nawe irebere amafoto yumusore waje kuba President wigihugu gikomeye cyambere kwisi
Subscribe to: Post Comments (Atom)


text:
Komiseri Mukuru wa RRA, Richard Tusabe, aherutse gutangaza ko ubusanzwe ingunguru za Spirit zije gukorwamo inzoga zitasoreshwaga mu rwego rwo guteza imbere inganda. Gusa ngo byagaragaye ko hari abatazijyana mu nganda ahubwo bakazijyana mu baturage bakazinywa bakurikiye ubukana bwazo.
Yagize ati “Ikibabaje kirimo ni uko haje kuvukamo icyuho aho ba bantu bazanye za sprit mu by’ukuri bamwe batazijyana mu nganda, ugasanga ahubwo bazijyanye no mu baturage ugasanga umuturage wenda afashe icupa ry’urwagwa agafata ya siprit uko yakabaye agasukamo ngo ayongeremo akantu k’ubukana, ugasanga abantu bamwe hari n’ababuze ubuzima bwabo kubera ibyo bintu.”
Akomeza avuga ko mu rwego rwo gukumira ibi bibazo, by’uko hari ababinywa hatasuzumwe ubuziranenge bigashyira ubuzima bwabo mu kaga, harimo kwigwa ingamba zirimo n’uko biriya bikorwamo inzoga ‘spirit’, byajya bisoreshwa.
Ati “Ese aho ntitwareba uko twazisoresha byaba na ngombwa tukagusubiza n’amafaranga ariko watugaragarije ibyo wazikozemo, tukirinda kuba wazijyana ahandi. Wazisoreye byakugora kugira ngo ujye kuziha abaturage bazinywe muri ubwo buryo.”
Komiseri Tusabe avuga ko harimo gutekerezwa n’uko ibikorwamo inzoga ‘spirit’ byajya bishyirwa mu bubiko ahantu runaka hanyuma inganda zikajya zigenerwa bitewe n’ibyo zigiye gukora, zikazanagaragaza ibyo zakoze mu byo zatwaye.
Yagize ati “Nubwo dushaka amafaranga y’imisoro ariko nanone ni ukuyashaka mu buryo budahutaza abantu, bashobora kuba batakaza ubuzima bwabo banyoye izo nzoga.”
Kugeza ubu izi ngamba zirimo kuganirwaho n’inzego zitandukanye zirimo; RRA, Minisiteri y’imari n’igenamigambi n’izindi bireba.
Ikibazo cya Suruduwili cyagarutsweho na Perezida w’Itorero ry’Igihugu, Edouard Bamporiki, mu nama y’Igihugu y’Umushyikirano iheruka, aho yavuze ko inyungu yose igihugu cyaba cyunguka muri iyi nzoga cyayihomba ariko ntikomeze kwica abaturage.
Yagize ati “Iyi nzoga ihendutse kurusha amazi, kurusha agakarito gato k’amata, nicyo kinyobwa kiri mu Rwanda kigura make, bishatse kuvuga ngo umwana wakizindukiyeho ntashobora gukora. Aka kantu kagura 200 ukanyoye ari kamwe gahita kamwica, ‘amafaranga twaba twinjiza yose urebye kuri izo mbaraga dutakaza ziba ziriwe zishwe na suruduwili ni yo menshi.”
Yongeyeho ko niba itanga inyungu nyinshi yazamurirwa igiciro igahenda, bityo uyinywa akaba yiriwe ku kazi akorera amafaranga yo kuyigura.


text:
Isezerano ni igikoresho ntayegayezwa mu burezi bwa giskuti. Rivugwa iyo umuntu yiyemeje ku bushake nta gahato kandi rigakorwa mu ndahiro imbere y’abavandimwe. Muri iyi ndahiro, umuskuti ku bushake ahitamo inzira, umurongo azakurikira kugira ngo atunganirwe mu buzima. Anahitamo uburyo bwo kubaho akurije umugambi, uburyo n’imyitwarire.
Rero umuskuti niwe ugomba gukomeza mu mutima we iryo sezerano no kurigaragaza mu bikorwa bye byose.
Kubw’isezerano, umuskuti yiyemeza gufasha. Iryo sezerano rikorwa ku ishema ry’umuntu ku giti cye, ariko na none rihamagarira umuryango w’abaskuti kwakira no kwita kuri uwo muyoboke mushya.
Isezerano ry’abaskuti ni inshingano eshatu. Umuskuti yiyemeza:
Indahiro y’isezerano rya giskuti ishobora kunyurana bitewe n’ishyirahamwe iri n'iri, ariko uko biri kose rigendera ku ndahiro ya Baden-Powell:
Ku ishema ryanjye niyemeje kuzakora uko nshoboye:
Kugira ngo nkore icyo nsabwa n’Imana n’Umwami,
Kugira ngo mfashe abandi igihe cyose,
Kugira ngo nubahirize itegeko ry’umuskuti.
“Iteka ryose mube indahemuka ku isezerano rya giskuti, ndetse n’igihe muzaba mutakiri abana – kandi Imana izabafashe kubigeraho!” (Baden Powell).
Byanditswe : tariki ya 06 Kanama 2017 saa 10:33:12, ubu
, : 295
Uwabitangaje : Robert Makuta


text:
Imyaka 23 irashize Korali Amahoro itanga ubutumwa bw’ihumure ibinyujije mu bikorwa binyuranye birimo n’ibitaramo ngarukamwaka bizwi nka “Amahoro Iwacu Celebration’’ yatangiye gutegura mu 2014.
Perezida wa Korali Amahoro, Ntakirutimana Zacharie, yatangaje ko iki gitaramo kiri muri gahunda yo kwimakaza umuco wo gusigasira amahoro n’ibyiza Imana igeza ku Rwanda n’itorero muri rusange.
Yagize ati “Ibi bikorwa ni uburyo bwo gushimira Imana intambwe imaze guterwa no gukomeza gusabira igihugu umugisha. Korali Amahoro yibanda ku gushimangira inzira y’ubumwe n’ubwiyunge Abanyarwanda biyemeje kunyuramo, ikabikora ibinyujije mu bikorwa binyuranye birimo amahugurwa, ibiganiro mbwirwaruhame, ibikorwa bifatika by’urukundo. Bisozwa n’ibitaramo binini byiswe “Amahoro Iwacu Celebration.”
Igitaramo cy’uyu mwaka kizajyana n’ibikorwa by’urukundo na gahunda zinyuranye zigamije gushimangira amahoro arambye, gushima Imana no kuyisaba gukomeza kwiyubaka.
Kuri iyi nshuro hashyizwe imbaraga mu gufasha bamwe mu bagizweho ingaruka na Jenoside mu bikorwa binyuranye byo gusigasira umuco w’amahoro n’ibikorwa bifatika nko kubakira inzu uwarokotse Jenoside.
Iki gikorwa kizasozwa n’umugoroba wo kuramya w’umukiro n’ihumure (Healing Worship Night) mu gitaramo kizabera muri Kigali Marriott Hotel tariki ya 29 Ukuboza 2017 guhera saa kumi n’ebyiri.
Iki gitaramo cyatumiwemo abakozi b’Imana batandukanye barimo itsinda rya New Melody rimaze kumenyekana cyane kizahuriramo abayobozi bakuru b’amatorero, inzego bwite za Leta, imiryango ya gikirisitu n’ibindi bigo byigenga bikorera mu Rwanda kizitabirwa n’abahawe impapuro z’ubutumire.
Igitaramo rusange giteganyijwe ku Cyumweru, tariki ya 31 Ukuboza 2017, kikazabera kuri ADEPR Remera kuva saa kumi n’imwe z’umugoroba. Cyatumiwemo korali zibarizwa muri ADEPR Paruwase ya Remera.
Korali Amahoro yashegeshwe na Jenoside yakorewe Abatutsi muri Mata 1994 yaje kongera kwiyubaka, izina ryayo irihabwaho inshingano zo kubwiriza ubutumwa bw’ihumure.
Imaze gutumirwa mu bikorwa bitandukanye byo kwamamaza ubutumwa bw’amahoro n’ihumure bifasha Abanyarwanda kugira icyizere cy’ejo hazaza n’ibyiringiro by’ubuzima bwiza.
Korali Amahoro yishimira ko aho banyuze hose batanga ubu butumwa bagiye babona ubuhamya bufatika bw’uko abantu bagiye bagarura icyizere cyo kubaho n’ibyiringiro by’ubuzima bw’ahazaza.


text:
Ibikoresho
Ifu y’imyumbati garama 500
Imineke ya kamaramasenge 10
Amavuta
Uko bikorwa
Vanga imineke n’ifu y’imbumbati bimere nk’ubugari
Shyira amavuta ku ziko ashyuhe
Kata amandazi ukurikije uko ushaka, ushobora gukatamo ay’utuzeru , ukabanza ugashyira wa mutsima ku kameza gasa neza ukawuramburisha icupa, ubundi ukajya wubikaho agakombe unsindagiye hakavamo amandazi y’ibizeru bakunze kwita kamaramasenge
Genda ushyira mu mavuta make make uhindure impande zose zishye neza.
Amandazi y’imyumbati n’imineke
Ibikoresho


text:
Nyuma y’iminsi ibiri hategerejwe icyo Nizzo azatangaza nyuma y’uko atabonetse mu bukwe bw’umuvandimwe we banaririmbana muri Urban Boys ariwe Safi Madiba; Nizzo yasobanuye byinshi anahakana ibyo gukundana na Judithe.
Nizzo yasobanuye ko atabonye ubutumire bwa Safi kandi ko atari kwihuruza ngo atahe ubukwe, yaboneyeho no guhakana ko atigeze ashaka gukundana na Niyonizera Judithe washakanye na Safi Madiba.
Yifashishije amashusho yashyize kuri Instagram, yakuyeho urujijo ku mpamvu nyamukuru atatashye ubukwe bwa mugenzi we Safi Madiba, yavuze ko ari uburenganzira bwe bwo kutitabira ubukwe kuko atari umuvumbyi.
Mu magambo ye yagize ati "Ndabasuhuje mwese, hari inkuru imwe nshaka kuvugaho gatoya imaze iminsi isakuza hanze ahangaha, mbashe no gusubiza abanyamakuru cyangwa se n’abafana muri rusange babitekerezagaho, iby’ubukwe bwa Safi ntabwo njyewe natumiwe kandi kuba ntaratumiwe ni uburenganzira bwabo kandi nanjye ni uburenganzira bwanjye bwo kutajyayo, kubera yuko ndakeka ntari umuvumbyi ubwo namwe muri bakuru murumva aho muri."
Uyu muhanzi yanakomoje kubyavuzwe ko yaba yarakundanye na Judithe mbere y’uko Safi amubenguka,aho yagize ati "Ibindi nshaka kuvugaho ndi kumva ngo umugore we (Judith) ngo harimo ikintu cyari hagati yanjye nawe, ntabwo rwose wapi muri macye si na goût zanjye Ka Boss (si umukobwa njye Ka Boss nakundana nawe)."
Nizzo ubusanzwe azwi nk’umwe mu nkoramutima za Safi bivugwa ko ku munsi w’ubukwe atatumiwe ndetse ngo nta kintu Safi yigeze amubwira cyerekeye uyu mushinga yakoze.
Ngo mu ijoro ryo ku cyumweru gishije ubwo Safi yarushingaga Nizzo yari kumwe n’umukobwa witwa Bijoux mu kabari basangira. Uyu Bijoux yabayeho umukunzi wa Safi ariko baza gutandukana.
VIDEWO
Ariko ibyo NIZZO avuga birumvikana neza.Buriya agenda asebya SAFI ngo “yashatse umugore mubi”.Erega aba ba STARS baryamana n’udukobwa twiza cyane.Niyo mpamvu aseka mugenzi we warongoye udasa neza.Niba twagiraga imana bakabana neza ntamuce inyuma.
Aba ba STARS niyo barongoye,bakomeza gusambana.Urugero ni ba Diamond na Cameleon.Nkurikije ibyo ibinyamakuru byinshi byandika,SAFI yaryamanye n’abakobwa benshi,barimo na KNOWLESS bamaranye igihe.
Ikibabaje nuko abantu bakuba na zero amategeko y’imana.Imana yaduhaye sex,kugirango twishimane gusa n’umuntu umwe tuzabana kugeza gupfa (Imigani 5:15-20).Nkuko Bible ivuga muli Yeremiya 25:33,ku Munsi w’Imperuka,imana izica Billions/Milliards z’abantu batuye isi kubera ko banga kuyumvira.Bizaba nko ku gihe cya NOWA,ubwo imana yicaga abantu bose bari batuye isi,isigaza abantu 8 gusa bayumviraga.Byisomere muli Matayo 24:37-39 na 2 Petero 2:5.Abazarokoka bazaba iteka mu isi izahinduka Paradizo (Zaburi 37:29).NIMUKANGUKE mushake imana,kugirango muzabe muli Paradizo.Mwishukwa na biriya Pastors na Padiri bababwira ngo iyo mupfuye muba mwitabye imana.Nta hantu na hamwe Bible yigisha gutyo.Ahubwo ivuga ko abantu bumvira imana,bazazuka ku Munsi wa nyuma.
Byisomere muli Yohana 6:40.